Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní
a o zmene a doplnení niektorých zákonov v platnom znení („**ZVO**“)
 („**verejná** **súťaž**“)

/služby/

evidenčné číslo verejnej súťaže:

SAŽP 022403/2018

predmet zákazky

**Obstaranie súboru podporných služieb a súvisiacich nástrojov pre tvorbu územných systémov ekologickej stability na miestnej úrovni**

|  |
| --- |
| Osoba zodpovedná za vypracovanie súťažných podkladov: JUDr. Marek Griga |
| Súťažné podklady schválil: RNDr. Richard Müller, PhD. generálny riaditeľ  |
|  |

V Banskej Bystrici, dňa 09.11.2018

ČASŤ A. Pokyny pre uchádzačov 4

ODDIEL I. Všeobecné informácie 4

**1** **Identifikácia verejného obstarávateľa:** 4

**2** **Predmet zákazky** 4

**3** **Komplexnosť dodávky** 4

**4** **Zdroj finačných prostriedkov** 4

**5** **Zmluva** 5

**6** **Miesto a termín plnenia predmetu zákazky** 5

**7** **Oprávnení uchádzači** 5

**8** **Predloženie a obsah ponúk** 5

**9** **Variantné riešenie** 7

**10** **Platnosť ponúk** 7

**11** **Náklady na ponuky** 7

ODDIEL II. Dorozumievanie medzi verejným obstarávateľom a uchádzačmi alebo záujemcami 8

**12** **DOROZUMIEVANIE MEDZI VEREJNÝM OBSTARÁVATEĽOM A UCHÁDZAČMI ALEBO ZÁUJEMCAMI** 8

**13** **Vysvetľovanie a doplnenie súťažných podkladov** 9

**14** **Obhliadka miesta dodania predmetu zákazky** 9

ODDIEL III. Príprava ponuky 9

**15** **Jazyk ponúk** 9

**16** **Zábezpeka** 9

17 **Mena a ceny uvádzané v ponukách** 10

**18** **Vyhotovenie ponúk** 11

**19** **Konflikt záujmov** 11

Oddiel IV. Predkladanie ponúk 11

**20** **Spôsob predkladania ponúk** 11

**21** **Miesto a lehota na predkladanie ponúk** 12

**22** **Doplnenie, zmena a odvolanie ponúk** 12

Oddiel V. Otváranie a vyhodnotenie ponúk 13

**23** **Otváranie ponúk a častí ponúk označených ako „ostatné“** 13

**24** **Vyhodnotenie splnenia podmienok účasti, vysvetľovanie a vyhodnocovanie časti ponúk „Ostatné“** 13

**25** **Dôvernosť procesu verejného obstarávania** 15

**26** **Otváranie častí ponúk označených ako „kritériá“** 15

**27** **Vysvetľovanie a vyhodnocovanie ponúk označených ako „kritériá“** 16

**28** **Mena na vyhodnotenie ponúk** 17

**29** **Hodnotenie ponúk** 18

Oddiel VI. Prijatie ponuky a uzavretie zmluvy 18

**30** **Vyhodnotenie splnenia podmienok účasti úspešného uchádzača a informácia o výsledku hodnotenia ponúk** 18

**31** **Uzavretie zmluvy** 18

ČASŤ B. Opis predmetu zákazky 20

**1** **Úvod** 20

**2** **Základný opis** 21

**3** **Požadované technické (funkčné a výkonnostné) parametre** 21

**4** **Miesto plnenia predmetu zákazky** 41

**5** **Termín plnenia predmetu zákazky** 41

**6** **Ďalšie požiadavky na predmet zákazky a súvisiace služby** 42

ČASŤ C. Spôsob určenia ceny 43

**1** **Stanovenie ceny za predmet zákazky** 43

**2** **Predloženie ceny za predmet zákazky** 43

**1** **Osobné postavenie** 44

**2** **Ekonomické a finančné postavenie** 44

**3** **Technická a odborná spôsobilosť** 47

ČASŤ E. Obchodné podmienky 52

**1** **Podmienky uzavretia zmluvy** 52

**2** **Vzor zmluvy** 52

Časť F. Kritéria hodnotenia ponúk 63

**1** **Kritérium na hodnotenie ponúk** 63

**2** **Spôsob vyhodnotenia ponúk** 63

Časť G. Cenová tabuľka – položkový rozpočet (vzor) 63

Príloha č.1: Návrh uchádzača na plnenie kritéria (vzor) 63

Príloha č.2: Jednotný európsky dokument (JED) v zmysle § 39 ZVO 64

Príloha č.3: Čestné vyhlásenie o neprítomnosti konfliktu záujmov 66

# **ČASŤ A. Pokyny pre uchádzačov**

# ODDIEL I. Všeobecné informácie

## **Identifikácia verejného obstarávateľa:**

### Názov: Slovenská agentúra životného prostredia

### Sídlo: Tajovského 28, 975 90 Banská Bystrica

### Štatutárny orgán/štatutár: RNDr. Richard Müller, PhD., generálny riaditeľ

### IČO: 00 626 031

###  DIČ: 20 21 12 58 21

###  IČ DPH: SK 20 21 12 58 21

### (ďalej len „**verejný obstarávateľ**“)

### ďalšie informácie o podmienkach verejnej súťaže môžete získať u:

### Obchodné meno: Tatra Tender s.r.o.

### Sídlo: Krčméryho 16, 811 04 Bratislava, Slovenská republika

### Štatutárny zástupca: Mgr. Vladimír Oros, konateľ

### IČO: 44 119 313

### zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Osoba zodpovedná

### za vypracovanie súťažných podkladov: Marek Griga (ďalej len „**Zodpovedná osoba**“)

## **Predmet zákazky**

### Predmetom zákazky je poskytnutie služieb - Obstaranie súboru podporných služieb a súvisiacich nástrojov pre tvorbu územných systémov ekologickej stability na miestnej úrovni (ďalej len „**predmet zákazky**“).

###

### Kód CPV hlavný predmet:

71313000-5 - Poradenské služby pre oblasť environmentálneho inžinierstva

Doplnkové CPV

71354100-5 - Digitálne mapovanie

71354200-6 - Letecké mapovanie

71355200-3 - Topografické (kartografické) merania

71354000-4 - Mapovacie služby

38221000-0 – Geografické informačné systémy (GIS alebo ekvivalent)

72200000-7 - Programovanie softvéru a poradenstvo

80000000-4 - Vzdelávacie a školiace (výcvikové) služby

72250000-2 – Služby týkajúce sa podpory systému

72320000-4 – Databázové služby

### Podrobné vymedzenie predmetu zákazky tvorí Časť B. Opis predmetu zákazky.

## **Komplexnosť dodávky**

### Uchádzač predloží ponuku, na celý predmet zákazky.

## **Zdroj finačných prostriedkov**

### Predmet zákazky bude z časti 85% financovaný z nenávratného finančného príspevku poskytnutého verejnému obstarávateľovi Ministerstvom životného prostredia SR ako riadiacim orgánom pre Operačný program Kvalita životného prostredia v rámci 29 výzvy OPKZP-PO1-SC131-2017-29. Zvyšná časť predmetu zákazky bude financovaná z vlastných prostriedkov verejného obstarávateľa. Položka uvedená v bode ODDIEL I.3.5 Opisu predmetu zákazky podpora pre dodané riešenia bude financovaná z vlastných zdrojov verejného obstarávateľa.

## **Zmluva**

### Výsledkom verejnej súťaže bude zmluva o poskytnutí služieb uzatvorená podľa § 269 ods. 2 a nasl. zákona č. 513/1991 Zb., Obchodný zákonník v platnom znení, medzi úspešným uchádzačom (poskytovateľom) a verejným obstarávateľom (objednávateľ) (ďalej ako „**zmluva**“).

### Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

## **Miesto a termín plnenia predmetu zákazky**

### Služby tvoriace predmet zákazky budú poskytované v súlade s obchodnými podmienkami na mieste určenom poskytovateľom. Výsledky poskytnutých služieb budú odovzdávané v sídle verejného obstarávateľa. Podmienky určenia mieste plnenia sú bližšie špecifikované v Časti B. Opis predmetu zákazky a Časti. D Obchodné podmienky.

### Termín plnenia predmetu zákazky: 72 mesiacov odo dňa nadobudnutia účinnosti zmluvy.

## **Oprávnení uchádzači**

### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči verejnému obstarávateľovi spoločne.

### V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto verejnej súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

## **Predloženie a obsah ponúk**

### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

### Ponuku uchádzač predloží tak, aby obsahovala osobitne oddelenú časť ponuky označenú slovom "Ostatné“ a osobitne oddelenú časť týkajúcu sa návrhu na plnenie kritérií na vyhodnotenie ponúk, označenú slovom "Kritériá".

### Ak nie je v bode 8.7 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21 tejto časti súťažných podkladov.

### Súčasťou ponuky musia byť nasledujúce doklady / dokumenty:

#### Časť – „Ostatné“:

##### Identifikácia uchádzača a verejnej súťaže, do ktorej sa ponuka predkladá.

##### Podrobný opis ponúkaného predmetu plnenia, z ktorého musí vyplývať splnenie všetkých podmienok stanovených v Časti B. Opis predmetu zákazky. Opis musí obsahovať prehľadnú a jednoznačnú informáciu, ako služby tvoriace ponúkaný predmet plnenia spĺňajú všetky požadované požiadavky uvedené v Časti B. Opis predmetu zákazky. Uchádzač predloží opis v štruktúre Časti B. Opis predmetu zákazky týchto súťažných podkladov, pričom uvedie ako spĺňa každú z požiadaviek uvedenú v jednotlivých bodoch tejto časti (uvedie číslo bodu a základný opis služby spĺňajúci požiadavky verejného obstarávateľa, respektíve informáciu o spôsobe plnenia/plnení v ňom požadovanej požiadavky/požiadaviek).

##### Doklady a dokumenty na preukázanie splnenia podmienok účasti požadované v časti III.1 Oznámenia o vyhlásení verejného obstarávania na predmet tejto zákazky uverejnenom vo Vestníku verejného obstarávania (ďalej „Oznámenie“).

##### Návrh zmluvy vypracovaný podľa bodu 2 Časti E. Obchodné podmienky týchto súťažných podkladov vrátane jej prílohy č. 6. Uchádzač v texte návrhu zmluvy vynechá údaje o cene. Tieto údaje budú doplnené do zmluvy úspešným uchádzačom v súlade s bodom 31.2 tejto časti súťažných podkladov.

##### Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.7 tejto časti súťažných podkladov.

##### Vyhlásenie uchádzača o pravdivosti a úplnosti všetkých dokladov a údajov uvedených v ponuke.

##### Čestné vyhlásenie uchádzača o neprítomnosti konfliktu záujmov vypracované podľa Prílohy č. 3 týchto súťažných podkladov v súlade s bodom 19 tejto časti súťažných podkladov.

#### Časť – „Kritériá“:

##### Identifikácia uchádzača a verejnej súťaže, do ktorej sa ponuka predkladá,

##### Návrh na plnenie kritéria predložený formou vyplnenej tabuľky podľa vzoru v Prílohe č.1 Návrh uchádzača na plnenie kritérií (vzor) týchto súťažných podkladov.

##### Cenu predmetu zákazky stanovenú v súlade s podmienkami Časti C. Spôsob určenia ceny a Časti G. Cenová tabuľka (vzor).

### Každá z vyššie uvedených častí ponuky (pokiaľ z bodov 8.6 alebo 8.7 tejto časti súťažných podkladov nevyplýva inak) musí byť:

### v prípade:

##### dokumentu vydaného uchádzačom - podpísaná uchádzačom, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

##### dokumentu, ktorý uchádzač nevydáva a nejedná sa o doklad uvedený v bode 8.4.1.3 tejto časti súťažných podkladov, určený na preukázanie splnenia podmienok účasti osobného postavenia podľa § 32 ZVO alebo doklad uvedený v bode 8.4.1.5 tejto časti súťažných podkladov - podpísaná treťou osobou, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“),

### **vložená** do systému JOSEPHINE spôsobom uvedeným v bode 20 tejto časti súťažných podkladov.

### Doklady a dokumenty uvedené v bode 8.4.1.3 tejto časti súťažných podkladov, **ktorými uchádzač preukazuje splnenie podmienok účasti osobného postavenia podľa ustanovenia § 32 ZVO**, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď

#### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

#### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

### V prípade poskytnutia zábezpeky formou bankovej záruky, uchádzač predloží doklad o zložení bankovej záruky podľa bodu 8.4.1.5 tejto časti súťažných podkladov buď

#### v ponuke vo forme elektronického dokumentu s kvalifikovaným elektronickým podpisom banky v súlade s nariadením eIDAS v prípade, ak banka uchádzača takúto formu vystavenia bankovej záruky pripúšťa. V takom prípade nesmie byť uplatnenie bankovej záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky oproti uplatneniu plnenia z písomnej bankovej záruky; alebo

#### v ponuke vo forme prostej kópie bankovej záruky, pričom v takom prípade uchádzač okrem scanu vloženého do systému JOSEPHINE tiež zároveň samostatne doručí originál záručnej listiny (notársky overená kópia záručnej listiny nie je postačujúca) na adresu Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet verejného obstarávateľa uchádzač predloží výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 8.5 alebo pravdivosti informácii v nich uvedených, vyhradzuje si verejný obstarávateľ právo požadovať od uchádzača ich dodatočné predloženie vo forme podľa bodu 8.6 tejto časti súťažných podkladov.

## **Variantné riešenie**

### Neumožňuje sa predložiť variantné riešenie.

## **Platnosť ponúk**

### Ponuky zostávajú platné počas lehoty viazanosti ponúk stanovenej do 30.09.2019.

### V prípade podania námietok proti postupu verejného obstarávateľa, alebo v prípade predĺženia procesu verejného obstarávania z iných objektívnych dôvodov, sa uchádzačom oznámi predpokladané predĺženie lehoty viazanosti ponúk.

## **Náklady na ponuky**

### Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi.

### Ponuky doručené spôsobom uvedeným v bode 20 a predložené v lehote na predkladanie ponúk podľa bodu 21.2 sa počas plynutia lehoty viazanosti a po uplynutí lehoty viazanosti ponúk podľa bodu 10.1 tejto časti súťažných podkladov uchádzačom nevracajú. Zostávajú ako súčasť dokumentácie o verejnej súťaži.

# ODDIEL II. Dorozumievanie medzi verejným obstarávateľom a uchádzačmi alebo záujemcami

## **DOROZUMIEVANIE MEDZI VEREJNÝM OBSTARÁVATEĽOM A UCHÁDZAČMI ALEBO ZÁUJEMCAMI**

### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania. Komunikácia bude prebiehať v slovenskom jazyku.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Ak je odosielateľom zásielky verejný obstarávateľ, tak uchádzačovi, resp. záujemcovi, bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s verejným obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

### Všetky informácie o zákazke sú verejne prístupné na prehľade zákazky. Ak chce uchádzač, resp. záujemca, dostávať e-mailové notifikácie o prípadných aktualizáciách k danej zákazke, tak musí spĺňať jeden z týchto variant: predložiť ponuku, stiahnuť dokumenty z prehľadu zákazky ako prihlásený záujemca, komunikovať komunikačným modulom, alebo zakliknúť tlačidlo "ZAUJÍMA MA TO". Preto odporúčame všetkým uchádzačom, resp. záujemcom,, ktorí sa zatiaľ aktívne nezapojili do verejného obstarávania, aby zaklikli tlačidlo "ZAUJÍMA MA TO".

### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie.

## **Vysvetľovanie a doplnenie súťažných podkladov**

### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

## **Obhliadka miesta dodania predmetu zákazky**

### Obhliadka miesta poskytnutia predmetu zákazky nie je potrebná.

# ODDIEL III. Príprava ponuky

## **Jazyk ponúk**

### Ponuky, doklady a dokumenty v nich predložené sa predkladajú v štátnom jazyku Slovenskej republiky.

### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

## **Zábezpeka**

### Verejný obstarávateľ vyžaduje na zabezpečenie ponuky zloženie zábezpeky vo výške **400.000,-EUR** (slovom: štyristotisíc eur EUR).

### Zábezpeku je možné zložiť:

#### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti), t.j. 30.09.2019. Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa **pričom v texte bankovej záruky musí byť verejná súťaž nezameniteľne identifikovateľná napr. číslom oznámenia, ktorým bola vyhlásená**.. Banka predĺži platnosť bankovej záruky v prípade, že verejný obstarávateľ oznámi uchádzačom a banke predĺženie lehoty viazanosti ponúk. Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. **Záručná listina musí byť predložená aj ako originál dokumentu (pevne nespojený s ponukou), aj ako jej notársky overená kópia (predloženie iba notársky overenej kópie záručnej listiny nie je postačujúce).**

Banková záruka zanikne:

1. plnením banky vo výške zábezpeky, ktoré banka poskytla za uchádzača v prospech verejného obstarávateľa,
2. odvolaním bankovej záruky uchádzača na základe písomného oznámenia (súhlasu verejného obstarávateľa) doručeného uchádzačovi,
3. uplynutím doby platnosti bankovej záruky, ak si verejný obstarávateľ do uplynutia riadnej alebo predĺženej doby platnosti (v prípade predĺženia lehoty viazanosti) neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal uchádzača o predĺženie doby platnosti bankovej záruky z titulu predĺženia lehoty viazanosti. Ak bankovú záruku poskytne zahraničná banka, ktorá nemá pobočku na území Slovenskej republiky, banková záruka vyhotovená zahraničnou bankou v inom ako štátnom jazyku, musí byť zároveň doložená úradným prekladom do slovenského jazyka.

#### Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa tieto musia byť zložené na účet:

1. Banka: Štátna pokladnica
2. IBAN kód: SK15 8180 0000 0070 0038 9222
3. SWIFTová adresa banky: SPSRSKBA
4. Variabilný symbol: [*uchádzač doplní svoje IČO]*
5. Poznámka: [*MUSES]*

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka súčasťou ponuky uchádzača, prípadne nebudú zložené finančné prostriedky na účte verejného obstarávateľa v zmysle bodu 16.2.2 vyššie, bude uchádzač z verejného obstarávania vylúčený v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Verejný obstarávateľ uvoľní alebo vráti uchádzačovi zábezpeku do siedmich dní odo dňa:

#### márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

#### uzavretia zmluvy.

### Zábezpeka prepadne v prospech verejného obstarávateľa:

#### ak uchádzač odstúpi od svojej ponuky v lehote viazanosti ponúk, alebo

#### ak neposkytne súčinnosť alebo odmietne uzavrieť zmluvu v súlade s § 56 ods. 8 až 12 ZVO.

##  **Mena a ceny uvádzané v ponukách**

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v mene EUR. Celková cena musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať celkovú cenu predmetu zákazky, ako aj ďalšie tam uvedené náležitosti.

## **Vyhotovenie ponúk**

### Ak nie je v bode 8.7 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

## **Konflikt záujmov**

### Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa prílohy č. 3 týchto súťažných podkladov.

### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

# Oddiel IV. Predkladanie ponúk

## **Spôsob predkladania ponúk**

### Ak nie je v bode 8.7 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

#### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorej pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8:00 – 16:00 hod. alebo

#### prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. **Lehota na doručenie hesla na registráciu zaslaného v listovej podobe je min. 4 pracovné dni a je potrebné s touto dobou počítať pri vkladaní ponuky.**

### Autentifikovaný uchádzač si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky“.

### Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>. Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov.

## **Miesto a lehota na predkladanie ponúk**

### Ak je v bode 8.7 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: Tatra Tender s.r.o., Krčméryho 16, 811 04 Bratislava, tieto musia byť vložené do samostatného uzatvoreného obalu.

### Obal ponuky musí obsahovať nasledovné údaje:

#### adresu: Tatra Tender s.r.o., Krčméryho 16, 811 04 Bratislava,

#### adresu uchádzača (názov alebo obchodné meno a adresu sídla alebo miesta podnikania),

#### označenie „Verejná súťaž – Služby a nástroje pre tvorbu ÚS ES – neotvárať“.

### Lehota na predkladanie ponúk uplynie: 19.12.2018 o 10:00 hod. miestneho času.

### Ponuka v elektronickej podobe predložená po uplynutí lehoty na predkladanie ponúk uvedenej v bode 21.2 sa nesprístupní. Časti ponuky, ktoré je potrebné podľa bodu 8.7 tejto časti súťažných podkladov predložiť na adresu: Tatra Tender s.r.o., Krčméryho 16, 811 04 Bratislava a sú predložené po uplynutí lehoty na predkladanie ponúk uvedenej v bode 21.2 sa vrátia uchádzačom neotvorené.

## **Doplnenie, zmena a odvolanie ponúk**

### Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky). Doplnenie alebo zmenu časti ponuky, ktorá bola predložená podľa bodu 8.7 tejto časti súťažných podkladov, je možné vykonať odvolaním pôvodnej časti ponuky na základe žiadosti uchádzača predloženej prostredníctvom funkcionality webovej aplikácie JOSEPHINE a doručením novej ponuky v lehote na predkladanie ponúk podľa bodu 21.2 a na adresu uvedenú v bode 21.1. tejto časti súťažných podkladov.

### Uchádzači môžu predložené ponuky dodatočne doplniť, zmeniť alebo odvolať do uplynutia lehoty na predkladanie ponúk podľa bodu 21.2 tejto časti súťažných podkladov.

# Oddiel V. Otváranie a vyhodnotenie ponúk

## **Otváranie ponúk a častí ponúk označených ako „ostatné“**

### Otváranie ponúk vykoná komisia tak, že najskôr overí neporušenosť ponuky a následne otvorí časť ponuky označenú ako „Ostatné“ sprístupnením jej obsahu komisii.

### Otváranie ponúk s časťou ponuky „Ostatné“ sa uskutoční dňa 19.10.2018 o 11:00 hod. miestneho času na adrese: Tatra Tender s.r.o., Krčméryho 16, 811 04 Bratislava.

### Otváranie časti ponúk „Ostatné“ komisiou bude v zmysle § 52 ZVO neverejné.

### Po otvorení časti ponuky "Ostatné" komisia vykoná všetky úkony podľa ZVO a v súlade ustanovením bodu 24 tejto časti súťažných podkladov.

## **Vyhodnotenie splnenia podmienok účasti, vysvetľovanie a vyhodnocovanie časti ponúk „Ostatné“**

### Posúdenie splnenia podmienok účasti a vyhodnotenie ponúk komisiou je neverejné.

### V rámci procesu hodnotenia ponúk komisia najprv posudzuje splnenie požiadaviek verejného obstarávateľa na uchádzača.

### Posúdenie splnenia podmienok účasti uchádzačov podľa časti D. Podmienky účasti týchto súťažných podkladov bude založené na posúdení splnenia:

#### podmienok týkajúcich sa osobného postavenia uchádzača podľa § 32 ZVO,

#### podmienok finančného a ekonomického postavenia podľa § 33 ZVO,

#### podmienok technickej a odbornej spôsobilosti podľa § 34 až § 36 ZVO.

### Splnenie podmienok účasti uchádzačov vo verejnej súťaži sa bude posudzovať na základe dokladov a dokumentov predložených podľa požiadaviek uvedených v časti III.1) Oznámenia. Jednotným európskym dokumentom pre verejné obstarávanie (JED) môže uchádzač predbežne nahradiť doklady na preukázanie splnenia podmienok účasti určené verejným obstarávateľom spôsobom podľa § 39 ZVO (podrobnejšie inštrukcie sú v prílohe č. 2 týchto súťažných podkladov a na web stránke Úradu pre verejné obstarávanie: <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>). Online formulár je možné vyplniť na web stránke <https://ec.europa.eu/tools/espd/filter?lang=sk>. Verejný obstarávateľ obmedzuje v súvislosti Jednotným európskym dokumentom informácie požadované na podmienky účasti (týkajúce sa časti IV: Podmienok účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do

#### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

#### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.5.1.

### Verejný obstarávateľ písomne požiada uchádzača o nahradenie inej osoby, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie. Ak verejný obstarávateľ neurčí dlhšiu lehotu, uchádzač je tak povinný urobiť do piatich pracovných dní odo dňa doručenia žiadosti.

### Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu č. 4 zmluvy.

### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO a vylúči z verejnej súťaže uchádzača, ktorý:

#### nesplnil podmienky účasti,

#### predložil neplatné doklady; neplatnými dokladmi sú doklady, ktorým uplynula lehota platnosti,

#### poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,

#### pokúsil sa neoprávnene ovplyvniť postup verejného obstarávania,

#### pokúsil sa získať dôverné informácie, ktoré by mu poskytli neoprávnenú výhodu,

#### konflikt záujmov podľa § 23 ZVO nemožno odstrániť inými účinnými opatreniami,

#### na základe dôveryhodných informácií má dôvodné podozrenie, že uchádzač alebo záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž, ak sa táto podmienka uviedla v Oznámení,

#### pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky,

#### nepredložil po písomnej žiadosti podľa odseku 24.5 vysvetlenie alebo doplnenie predložených dokladov v určenej lehote,

#### nepredložil po písomnej žiadosti doklady nahradené jednotným európskym dokumentom v určenej lehote,

#### nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky.

### Verejný obstarávateľ vylúči z verejného obstarávania aj uchádzača, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa § 25 ZVO, nemožno odstrániť inými účinnými opatreniami ani po vyjadrení uchádzača; verejný obstarávateľ pred takýmto vylúčením poskytne uchádzačovi možnosť v lehote piatich pracovných dní od doručenia žiadosti preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.

### Uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) ZVO alebo sa na neho vzťahuje dôvod na vylúčenie podľa bodu odseku 24.8.4 až 24.8.7 vyššie a bodu 24.9 vyššie, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

### Uchádzač bude písomne upovedomený o jeho vylúčení z verejnej súťaže s uvedením dôvodu a lehoty, v ktorej môže byť doručené námietky podľa § 170 ods. 3 písm. d) ZVO.

### Komisia ďalej vyhodnocuje časti ponúk „Ostatné“ z hľadiska splnenia požiadaviek verejného obstarávateľa na predmet zákazky. Ak verejný obstarávateľ vyžadoval od uchádzačov zábezpeku, komisia posúdi zloženie zábezpeky.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti „Ostatné“ a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Ustanovenia bodu 27.5 a 27.6 tejto časti súťažných podkladov pre hodnotenie častí ponúk označených ako „Kritériá“ sa budú aplikovať primerane aj na hodnotenie častí ponúk označených ako „Ostatné“.

### Z procesu vyhodnocovania bude vylúčená ponuka uchádzača, ak:

#### ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

#### uchádzač nedoručí písomné vysvetlenie ponuky na základe požiadavky podľa bodu 24.13 tejto časti súťažných podkladov,

#### uchádzačom predložené vysvetlenie ponuky nie je v súlade s požiadavkou podľa § 53 ods. 1 ZVO,

#### uchádzač nezložil zábezpeku v podľa určených podmienok,

#### uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

#### uchádzač sa pokúsil neoprávnene ovplyvniť postup verejného obstarávania.

### Komisia akceptuje iba ponuky, ktorých časti „Ostatné“ spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú s nimi v rozpore s týmito požiadavkami. Ostatné ponuky uchádzačov budú z verejnej súťaže vylúčené.

## **Dôvernosť procesu verejného obstarávania**

### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

#### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu) a

#### z obsahu ponuky bude nepochybne jasné, ktoré informácie považuje uchádzač za dôverné.

### V opačnom prípade verejný obstarávateľ zverejní v profile verejného obstarávateľa na webovej stránke Úradu pre verejné obstarávanie (ďalej len „**profil**“) kompletnú ponuku, pričom verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po podpise zmluvy verejný obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuky všetkých uchádzačov doručené v lehote na predkladanie ponúk, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy verejný obstarávateľ zverejní v profile sumu skutočne uhradeného plnenia zo zmluvy, zoznam subdodávateľov a informácie a dokumenty, o ktorých to ustanovuje ZVO.

## **Otváranie častí ponúk označených ako „kritériá“**

### Otváranie častí ponúk, označených ako "Kritériá" vykoná komisia najskôr deň nasledujúci po dni ukončenia procesu vyhodnocovania časti ponúk „Ostatné“. To znamená deň nasledujúci po dni:

#### márneho uplynutia lehoty na doručenie žiadosti o nápravu podľa § 164 ods. 1 ZVO alebo márneho uplynutia lehoty na doručenie námietok podľa § 170 ods. 3 písm. c) ZVO všetkým oprávneným osobám, ak nedošlo k vylúčeniu žiadneho uchádzača alebo k vylúčeniu žiadnej ponuky,

#### márneho uplynutia lehoty na doručenie námietok podľa § 170 ods. 3 písm. a) a b) ZVO všetkým oprávneným osobám, ak nedošlo k vylúčeniu žiadneho uchádzača ani k vylúčeniu žiadnej ponuky a bola včas doručená aspoň jedna žiadosť o nápravu,

#### márneho uplynutia lehoty na doručenie námietok podľa § 170 ods. 3 písm. d) ZVO všetkým oprávneným osobám, ak došlo k vylúčeniu aspoň jedného uchádzača alebo k vylúčeniu aspoň jednej ponuky, ak nebola včas doručená žiadosť o nápravu alebo neboli včas doručené námietky podľa § 170 ods. 3 písm. a) až c) ZVO,

#### keď nastane jedna z týchto skutočností, ak boli včas doručené aspoň jedny námietky:

1. doručenie rozhodnutia Úradu pre verejné obstarávanie podľa § 174 ods. 1 ZVO verejnému obstarávateľovi,
2. márne uplynutie lehoty na podanie odvolania všetkým oprávneným osobám, deň právoplatnosti rozhodnutia Úradu pre verejné obstarávanie podľa § 175 ods. 2 alebo ods. 3 ZVO,
3. doručenie rozhodnutia Úradu pre verejné obstarávanie o odvolaní verejnému obstarávateľovi.

### Na otváranie častí ponúk označených ako „Kritériá“ majú v súlade s ustanovením § 52 ods. 3 ZVO prístup uchádzači, ktorí predložili ponuku v čase a mieste stanovenom v oznámení, a ktorých ponuka nebola vylúčená.

### Na otváraní častí ponúk označených ako „Kritériá“ budú týmto uchádzačom oznámené náležitosti v zmysle § 52 ods.3 ZVO.

### Uchádzač, ktorý predložil ponuku v lehote na predkladanie ponúk, a ktorého ponuka nebola vylúčená, je oprávnený zúčastniť sa na otváraní ponúk prostredníctvom svojho štatutárneho orgánu /svojich štatutárnych orgánov, resp. môže byť zastúpený osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a napr. platným výpisom z obchodného registra. Poverený zástupca uchádzača sa preukáže preukazom totožnosti, napr. platným výpisom z obchodného registra a splnomocnením na zastupovanie.

### Verejný obstarávateľ najneskôr do piatich dní odo dňa otvárania častí ponúk, označených ako "Kritériá", pošle všetkým uchádzačom, ktorí predložili ponuky v lehote na predkladanie ponúk a ktorých ponuka nebola vylúčená, zápisnicu z otvárania tejto časti ponúk. Zápisnica obsahuje údaje zverejnené podľa § 52 ods. 3 ZVO.

## **Vysvetľovanie a vyhodnocovanie ponúk označených ako „kritériá“**

### Komisia ďalej vyhodnocuje časti ponúk „Kritériá“ z hľadiska splnenia požiadaviek verejného obstarávateľa na predmet zákazky.

### Vyhodnotenie ponúk komisiou je neverejné.

### Ak boli predložené najmenej tri ponuky od uchádzačov, ktorí spĺňajú podmienky účasti, ktoré spĺňajú požiadavky verejného obstarávateľa na predmet zákazky, mimoriadne nízkou ponukou je vždy aj ponuka, ktorá obsahuje cenu plnenia, ktorá je najmenej o

1. 15 % nižšia, ako priemer cien plnenia podľa ostatných ponúk okrem ponuky s najnižšou cenou alebo
2. 10 % nižšia, ako je cena plnenia podľa ponuky s druhou najnižšou cenou plnenia.

### Vysvetľovanie mimoriadne nízkej ponuky

### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčí dlhšiu lehotu.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti „Kritériá“ a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač bude povinný doručiť vysvetlenie svojej ponuky v časti „Kritériá“ v lehote piatich pracovných dní odo dňa doručenia žiadosti, ak komisia neurčila dlhšiu lehotu.

### V prípade matematických chýb bude umožnené uchádzačovi vysvetliť ponuku v nasledovných situáciách:

#### v prípade rozdielu medzi sumou uvedenou číslom a sumou uvedenou slovom, bude uchádzač vyzvaný na potvrdenie platnej sumy,

#### v prípade rozdielu medzi jednotkovou cenou a celkovou cenou a uvedená chyba vznikla dôsledkom nesprávneho násobenia jednotkovej ceny množstvom jednotiek, bude uchádzač vyzvaný na potvrdenie správnej celkovej ceny,

#### v prípade preukázateľne hrubej chyby pri jednotkovej cene v desatinnej čiarke, bude uchádzač vyzvaný na potvrdenie správnej jednotkovej ceny so správnym umiestnením desatinnej čiarky,

#### v prípade nesprávne spočítanej sumy vo vzájomnom súčte alebo medzisúčte jednotlivých položiek, bude uchádzač vyzvaný na potvrdenie správneho súčtu, resp. medzisúčtu jednotlivých položiek a pod.

### Z procesu vyhodnocovania bude vylúčená (celá) ponuka uchádzača ak:

#### časť ponuky uchádzača „Kritériá“ nespĺňa požiadavky na predmet zákazky uvedené v dokumentoch potrebných na vypracovanie ponuky,

#### uchádzač nedoručí písomné vysvetlenie časti ponuky označenej ako „Kritériá“ na základe požiadavky podľa § 53 ods. 1 ZVO do

##### dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,

##### piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu a komunikácia sa uskutočňuje inak ako podľa bodu 27.6.2.1,

#### uchádzačom predložené vysvetlenie ponuky nie je svojím obsahom v súlade s požiadavkou podľa § 53 ods. 1 ZVO,

#### uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

#### uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 ZVO,

#### uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

#### uchádzač sa pokúsil neoprávnene ovplyvniť postup verejného obstarávania.

### Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Komisia akceptuje iba ponuky, ktorých časti „Kritériá“ spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú s nimi v rozpore s týmito požiadavkami. Ostatné ponuky uchádzačov budú z verejnej súťaže vylúčené.

## **Mena na vyhodnotenie ponúk**

### Ceny uvedené v ponukách uchádzačov sa budú vyhodnocovať v euro. Hodnotené budú ceny s DPH.

## **Hodnotenie ponúk**

### Ponuky uchádzačov, ktoré neboli z verejnej súťaže vylúčené, budú vyhodnocované len podľa kritérií na hodnotenie ponúk uvedených v Oznámení a spôsobom určeným v Časti E. Kritéria hodnotenia ponúk týchto súťažných podkladov.

# Oddiel VI. Prijatie ponuky a uzavretie zmluvy

## **Vyhodnotenie splnenia podmienok účasti úspešného uchádzača a informácia o výsledku hodnotenia ponúk**

### Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.

### Ak dôjde k vylúčeniu uchádzača, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

### Verejný obstarávateľ po vyhodnotení ponúk, po skončení postupu podľa bodu 30.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka podľa § 170 ods. 3 písm. f) ZVO. Dátum odoslania informácie o výsledku vyhodnotenia ponúk preukazuje verejný obstarávateľ.

## **Uzavretie zmluvy**

### Návrh zmluvy predložený uchádzačom, ktorého ponuka bola úspešná, bude prijatý v súlade s týmito súťažnými podkladmi najneskôr do 30.06.2019. V prípade, ak bude uplatnená proti postupu verejného obstarávateľa žiadosť o nápravu, prípadne námietky, verejný obstarávateľ si vyhradzuje právo prijať zmluvu v predĺženej lehote viazanosti ponúk.

### Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.

### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 31.2. tejto časti súťažných podkladov, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

### Uchádzač, ktorý sa umiestnil ako tretí v poradí, je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu č. 3 zmluvy najneskôr pred jej podpisom.

### Nakoľko verejný obstarávateľ pri vyhlásení tejto verejnej súťaže vychádzal z predpokladu, že predmet zákazky bude z 85 % financovaný z nenávratného finančného príspevku, ktorý mu bude poskytnutý Poskytovateľom NFP, uzavretie zmluvy s úspešným uchádzačom je podmienené uzavretím Zmluvy o NFP na financovanie Projektu s Poskytovateľom NFP a schválením výsledku tejto verejnej súťaže Poskytovateľom NFP, pokiaľ to Zmluva o NFP bude vyžadovať. Nesplnenie podmienok uzavretia zmluvy uvedených v predchádzajúcej vete sa považuje za zmenu okolností, za ktorých bola táto verejná súťaž vyhlásená a je dôvodom na jej zrušenie.

### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

#

# **ČASŤ B. Opis predmetu zákazky**

**Nižšie sú stanovené záväzné požiadavky na služby tvoriace predmet zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

## **Úvod**

### Koncepcia územného systému ekologickej stability bola prijatá na Slovensku v roku 1991 (Uznesenie vlády SR č. 394 zo dňa 23. júla 1991). Problematika územného systému stability („ÚSES“) sa následne implementovala do legislatívnych predpisov v SR. ÚSES vznikol ako potreba riešiť celoplošné zabezpečenie ekologickej stability krajiny v Slovenskej republike, prepojenie prírodných území a ochranu biotopov a  reprezentatívnych druhov v ich prirodzenom prostredí. Podľa zákona č. 543/2002 Z.z. o ochrane prírody a krajiny (ďalej len „zákon o ochrane prírody a krajiny“) je dokumentácia ÚSES dokumentáciou ochrany prírody a krajiny a vytváranie a udržiavanie  územného systému ekologickej stability je verejným záujmom.

### Zákon o ochrane prírody a krajiny definuje ÚSES nasledovne: ÚSES je taká  celopriestorová štruktúra navzájom prepojených ekosystémov, ich zložiek a prvkov, ktorá zabezpečuje rozmanitosť podmienok a foriem života v krajine. Základ tohto systému predstavujú biocentrá, biokoridory a interakčné prvky nadregionálneho, regionálneho alebo miestneho významu. Na zabezpečenie územného systému ekologickej stability sa vyhotovuje:

#### Generel nadregionálneho územného systému ekologickej stability Slovenskej republiky (ďalej len „GÚSES“) ako dokument určený na stratégiu ochrany rozmanitosti podmienok a foriem života v štáte,

#### dokument regionálneho územného systému ekologickej stability (ďalej len „RÚSES“) ako dokument určený na ochranu rozmanitosti podmienok a foriem života v určitom regióne,

#### dokument miestneho územného systému ekologickej stability (ďalej len „MÚSES“) ako dokument určený na ochranu rozmanitosti podmienok a foriem života na miestnej úrovni.

### Základom tohto systému sú priestorové prvky – biocentrá, biokoridory a interakčné prvky nadregionálneho, regionálneho alebo miestneho významu. V kontexte Európskeho dohovoru o krajine je potrebné, aby na všetkých úrovniach riadenia bola krajina integrovaná do regionálnych a územnoplánovacích koncepcií, ako aj ďalších koncepcií, ktoré sa týkajú kultúrneho, environmentálneho, hospodárskeho a sociálneho rozvoja s možnými priamymi alebo nepriamymi vplyvmi na krajinu.

### ÚSES poskytuje základné informácie a argumenty pre zabezpečenie ekologicky a environmentálne priaznivého manažmentu územia s možnosťou jeho prepojenia aj na ďalšie dokumenty ochrany prírody a krajiny. Pre tento účel sú MÚSES a RÚSES východiskovými dokumentami ochrany prírody a krajiny, ktorých cieľom je vytvoriť podmienky pre zvýšenie biodiverzity krajiny na lokálnej a regionálnej úrovni.

### MÚSES má z funkčného hľadiska v celom systéme kľúčové postavenie. Miestne biocentrá a biokoridory dopĺňajú sieť regionálnych a nadregionálnych biocentier a sú súčasťou biokoridorov vyššieho významu.

### Cieľom je zabezpečiť základnú množinu podkladových dát a vytvorenie podporného nástroja pre spracovanie dokumentov územného systému ekologickej stability na miestnej úrovni a tým zabezpečenie plnenia tohoto ukazovateľa v rámci výzvy Zachovanie a obnova biodiverzity a ekosystémov a ich služieb mimo chránených území a zelená infraštruktúra (kód výzvy: OPKZP-PO1-SC131-2017-29). Výstupom bude spracovaný univerzálny postup a podporné nástroje za účelom spracovania miestneho územného systému ekologickej stability, ako aj následná tvorba prvotnej množiny MÚSESov.

## **Základný opis**

### Predmetom zákazky je vypracovanie univerzálneho postupu a podporných nástrojov za účelom spracovania MÚSESov, ako aj následná tvorba prvotnej množiny MÚSESov ako jedného uceleného projektu, ako celku riadeného princípmi metodiky PRINCE 2, ktorý pozostáva z nasledovných vzájomne logicky, funkčne a časovo prepojených a nadväzujúcich plnení:

#### Odborná analýza a návrh postupov a algoritmov pre ekologickú optimalizáciu využívania potenciálov územia vrátane ekologických výpočtov;

#### Vytvorenie analytickej údajovej bázy pre účely tvorby dokumentov MÚSES pozostávajúcej z:

##### vytvorenia súboru priestorových informácií potenciálnych geoekosystémov a následných výpočtov pre účely tvorby analytickej časti MÚSES pozostávajúceho z vytvorenia podkladovej databázy pre tvorbu potencionálnych geoekosystémov na celom území SR a účelových syntéz a primárnych intepretácií potencionálnych ekosystémov;

##### vytvorenia súboru priestorových informácií o biotickom prostredí a následných výpočtov pre účely tvorby analytickej časti MÚSES pozostávaceho z vytvorenia podkladovej databázy fyziognomicko-ekologických formácií na celom území SR a účelových syntéz, priestorového priemetu a primárnej interpretácie reálnych geoekosystémov;

#### vytvorenia analytických nástrojov na podporu rozhodovacích procesov počas vyhotovovania jednotlivých častí dokumentov MÚSES pozostávajúcich z analýzy a návrhu, implementácie, testovania a nasadenia týchto nástrojov;

#### modernizácie enviroportálu o progresívnu elektronickú platformu pre tvorbu MÚSESov pozostávajúcej z analýzy a návrhu, implementácie, testovania a nasadenia tejto platformy;

#### vyhotovenia 3D objektov návrhovej časti vyhotovených MÚSESov;

#### Podpora pre dodávané riešenie.

## **Požadované technické (funkčné a výkonnostné) parametre**

### **Odborná analýza a návrh algoritmov pre automatizované spracovanie priestorových informácií a ekologickú optimalizáciu využívania potenciálov územia vrátane ekologických výpočtov**

#### Základným cieľom bude vyvinutie algoritmov pre automatizované spracovanie priestorových informácií, následný návrh ekostabilizačných opatrení a overenie ich dopadu. Bude definovať základné kroky, ktoré je potrebné vykonať na optimalizáciu využívania zdrojov a potenciálov územia.

#### Výsledkom aktivity je vytvorenie postupov a následný návrh algoritmov pre tvorbu: krajinnoekologických, analýz, syntéz, multikriteriálnych hodnotení, hodnotenie vhodnosti a stanovenie limitov pre činnosti v krajine, variantných návrhov, tvorbu a tematickú vizualizáciu využitia krajiny. Tieto metódy budú navrhnuté tak, aby na základe návrhov jednotlivých algoritmov boli vyvinuté konkrétne nástroje pre podporu tvorby MÚSES. Súčasťou bude aj návrh postupu pre odvodenie účelových priestorových podkladových vrstiev a odvodenie vstupných parametrov prostredia pre jednotlivé analytické nástroje.

#### Táto aktivita bude predstavovať:

##### Návrh algoritmov pre Analytickú časť MÚSES - odvodenie interpretovaných účelových vlastností geoekosytémov pre optimalizačný proces, stanovenie limitujúcich a podporujúcich faktorov pre realizáciu ľudských aktivít.

##### Návrh algoritmov pre Syntézovú časť MÚSES - výpočet koeficientov krajinnej konfigurácie a priestorovej kompozície geoekosystémov pre hodnotenie geoekosystémov - antropizácia, stabilita, významnosť, funkčnosť,

##### Návrh algoritmov pre Návrhovú časť MÚSES – hodnotenie schopnosti poskytovania ekosystémových služieb a úžitkov jednotlivými typmi geoekosystémov , podporné funkcie pri ekologickej optimalizácii spôsobu využitia územia

#### Súčasná krajina a jej štruktúra v podobe spektra typov geoekosystémov je výsledkom pôsobenia rôznych faktorov (abiotické, biotické a sociálno-ekonomické vplyvy), resp. zložiek životného prostredia. Vyhotovená priestorovo-areálová skladba typov geoekosystémov, v podobe prírodných poloprírodných oblastí sa hodnotí kvantitatívnymi metódami, ktoré vychádzajú z matematicko-štatistických postupov. Jednotlivým priestorovým areálom prírodných a poloprírodných oblastí, tzn. geoekosystémom sa priraďujú kvalitatívne a kvantitatívne parametre. Ide o hodnotiaci proces geoekosystémov pre účely hodnotenia priebehu ekologických procesov. Vo vzťahu k hodnoteniu prírodných a poloprírodných oblastí sa jednotlivé typy geoekosystémov charakterizujú z aspektu krajinnej kompozície a priestorovej konfigurácie.

#### Uvedené dva aspekty môžu buď nezávisle na sebe, alebo spoločne ovplyvňovať priebeh rôznych ekologických procesov, resp. ekologických charakteristík (na úrovni kvality a kvantity). Determinácia kompozície a konfigurácie sa realizuje pomocou tzv. geoštatistiky, resp. indexmi krajiny. Krajinná kompozícia determinuje heterogenitu a početnosť geoekosystémov. Priestorová konfigurácia determinuje priestorový charakter, usporiadanie a orientáciu geoekosystémov. Identifikácia a následná interpretácia aspektu krajinnej kompozície a priestorovej konfigurácie sa realizuje prostredníctvom spektra geoštatistických postupov:

* Total Area (TA v ha) – reprezentuje celkovú výmeru hodnotených geoekosystémov.
* Class Area (CA v ha) – reprezentuje výmeru danej kategórie geoekosystémov.
* Number of Patch (NP) – reprezentuje počet plôch geoekosystémov.
* Mean Patch Size (MPS v ha) – reprezentuje priemernú veľkosť plôch geoekosystémov. Postupná redukcia veľkosti plôch smeruje ku fragmentácii geoekosystémov.
* Patch Size Standard Deviation (PSSD) – reprezentuje rozdiel veľkostí plôch v daných kategóriách geoekosystémov. Čím bližšie sú hodnoty k nule, tým majú zastúpené plochy podobnejšiu výmeru a krajina sa stáva homogénnejšou.
* Mean Shape Index (MSI) – reprezentuje komplexitu tvarov plôch v danej kategórii geoekosystémov. Interakcia tvaru plôch a veľkosti môže ovplyvňovať rôzne ekologické procesy v geoekosystémoch. Ak sa výsledná hodnota indexu blíži viac k nule, plochy majú kruhový tvar. Hodnota MSI rastie s nepravidelnosťou tvarov plôch.
* Shannon's Diversity Index (SHDI) – reprezentuje Shannonov index diverzity (SHDI), ktorým sa vypočíta diverzita jednotlivých tried geoekosystémov. SHDI sa rovná nule za podmienky, že kategória geoekosystému obsahuje len jednu plochu. Hodnota SHDI rastie s počtom plôch v kategóriách geoekosystémov. Čím je hodnota indexu väčšia, tým je väčšia heterogenita geoekosystémov.
* Shannon's Evenness Index (SHEI) – reprezentuje Shannonov index rovnováhy, ako pozorovateľná úroveň diverzity vo forme rovnováhy geoekosystémov. Úmerná redukcia počtu geoekosystémov a kategórií zapríčiňuje aj zníženie celkovej rovnováhy. Čím je hodnota za sledované územie bližšie k jednej, tým je lepšia rovnováha v geoekosystémoch.
* Interspersion and Juxtaposition Index (IJI v %) – reprezentuje index vzájomného susedstva. Výpočtom indexu sa dotknuté plochy geoekosystémy vzájomne hodnotia z pohľadu susedstva s inou kategóriou geoekosystémov. Index nadobúda hodnoty v rozsahu 0 – 100, kde vyššia hodnota znamená väčšiu priestorovú variabilitu (premiešanie) geoekosystémov. Väčšia hodnota čísla zároveň znamená rovnomernejšie susedské vzťahy s geoekosystémov iného typu. Menšia hodnota znamená nerovnomerné rozmiestnenie plôšok a preferujú len určité susedstvá.
* Koeficient prirodzenosti – hodnotenie na základe spektrálneho zastúpenia kategórií synantropnosti/prirodzenosti jednotlivých typov geoekosystémov, vychádzajúc z poznatkov, resp. databáz priestorových informácií o prirodzenej vegetácii Slovenska.
* Koeficient ohrozenia v dôsledku pôsobenia stresových faktorov – hodnotenie ohrozenia kvantitatívnych a kvalitatívnych vlastností geoekosystémov.

#### Kvantitatívna metrická indexácia sa vykonáva za účelom hodnotenia kvality priebehu ekologických procesov v prírodných a poloprírodných oblastí, resp. geoekosystémov. Výsledkom matematicko-štatistického hodnotenia je odborný opis prebiehajúcich ekologických procesov na prahovej úrovni ekosystémov v geoekosystémoch v zmysle dostupných metodologických postupov v danej oblasti, napr.:

* Gergel S.E., Turner M.G., Learning landscape ecology: a practical guide to concepts and techniques. Springer, New York, 2002,
* Forman R.T.T., Land Mosaics: The Ecology of Landscapes and Regions. Cambridge University Press, Cambridge, 2006,
* Forman R.T.T., Land Mosaics: The Ecology of Landscapes and Regions. Cambridge University Press, Cambridge, 1995,
* McGarigal K., Cushman S.A., Neel M.C., Ene E., FRAGSTATS: Spatial Pattern Analysis Program for Categorical Maps. Computer software program produced by the authors at the University of Massachusetts, Massachusertts, 2002.

#### Uvedeným spôsobom sa vyhotoví štruktúrovaná databázová typológia priebehu ekologických procesov v geoekosystémoch, ktorá je relačne prepojená s priestorovou databázou geoekosystémov. Na jednej strane je disponibilná databáza ekologických procesov, resp. ekologických charakteristík a na druhej strane je už vyhotovená priestorová súborová geodatabáza typov geoekosystémov.

#### Jednotlivé typy geoekosystémov v ich priestorovom vyjadrení majú rozšírené atribútové záznamy o kvantitatívne hodnoty (krajinné metriky), ktoré sú relačne prepojené so štruktúrovanou databázou typológie priebehu ekologických procesov. Na základe kvantitatívnych hodnôt sa vyhotovuje kvalitatívna typológia, resp. opis v typologických kategóriách priebehu ekologických procesov v krajine, tzn. jednotlivých typoch geoekosystémov.

#### Ekologické výpočty pre účely tvorby syntéznej časti MÚSES sú v plnej miere integrované do prostredia analytických nástrojov na podporu rozhodovacích procesov počas vyhotovovania jednotlivých častí dokumentov. Ekologické výpočty sa realizujú prostredníctvom elektronického rozhrania.

### **Vytvorenie analytickej údajovej bázy pre účely tvorby dokumentov MÚSES**

### Ďalším cieľom je dotvoriť komplexnú, univerzálne využiteľnú databázu o krajine ako celku, ktorá bude slúžiť ako podklad pre tvorbu dokumentácie MÚSES a pre všetky úlohy rezortu týkajúce sa zachovania a obnovy priaznivého stavu prírody, krajiny, prírodných zdrojov, zachovanie produkčnej schopnosti krajiny, vrátane ochrany biodiverzity, optimálneho využitia ekosystémových služieb, ako aj výziev súvisiacich s klimatickými zmenami. Ide o priestorovú syntézu dostupných environmentálnych informácií rezortu Ministerstva Životného prostredia SR (ďalej len „MŽP“).

### Vytvorenie analytickej údajovej bázy pre účely tvorby dokumentov MÚSES nie je samostatne oceňovanou položkou, ale pozostáva z nasledovných oceňovaných súborov položiek:

#### **vytvorenia súboru priestorových informácií potenciálnych geoekosystémov a následných výpočtov pre účely tvorby analytickej časti MÚSES, ktorý sa ďalej člení na:**

##### vytvorenie podkladovej databázy pre tvorbu potencionálnych geoekosystémov na celom území SR a

##### účelové syntézy a primárne intepretácií potencionálnych ekosystémov;

#### **vytvorenia súboru priestorových informácií o biotickom prostredí a následných výpočtov pre účely tvorby analytickej časti MÚSES, ktoré sa ďalej člení na**

##### vytvorenie podkladovej databázy fyziognomicko-ekologických formácií na celom území SR a

##### účelové systézy, priestorového priemetu a primárnej interpretácie reálnych geoekosystémov;

#### **Vytvorenie súboru priestorových informácií potenciálnych geoekosystémov a následných výpočtov pre účely tvorby analytickej časti MÚSES**

##### Vytvorený súbor dát bude obsahovať reprezentatívne potenciálne geoekosystémy (ďalej len „REPGES“), ktoré predstavujú komplexné krajinnoekologické jednotky, charakterizované množinou abiotických zložiek (reliéfu, geologického podkladu, pôdy, vody a ovzdušia) a biotických zložiek (najmä rastlinstva, vrátane biogeografických aspektov). Základom vymedzených jednotiek je biogeografická poloha a prirodzená potenciálna vegetácia, sú teda vyjadrením potenciálneho stavu krajiny, ak by do nej človek v minulosti nezasahoval.

##### **Vytvorenie podkladovej databázy pre tvorbu potenciálnych geoekosystémov na celom území SR**

###### Vytvorenie podkladovej databázy bude zahŕňať aj konsolidáciu, harmonizáciu a integráciu (priestorových a atribučných) údajových zdrojov (geologického podkladu, kvartéru, pôd, reliéfu a potenciálnej prirodzenej vegetácie) na báze jednotného kartografického pokladu a odvodenie ďalších potrebných údajových vrstiev. Pre účely konsolidácie, harmonizácie a integrácie budú využité aj rezortné databázy MŽP.

###### Vytvorenie podkladovej bude pozostávať z nasledovných krokov:

* Revízia Digitálneho modelu reliéfu („**DMR**“) (kompilácia DMR ZM10 a DMR3.5)
* Odvodenie morfometrických parametrov
* Odvodenie morfoklimatických parametrov
* Odvodenie vrstvy hladina podzemnej vody
* Kompilácia vrstvy geologicko substrátového komplexu
* Kompilácia vrstiev pedologických charakteristík
* Harmonizácia databázy potenciálnej vegetácie v zmysle geobotanickej mapy 1:50 000 na základe abiotického komplexu

##### **Účelové syntézy, a primárne interpretácie potenciálnych geoekosystémov**

###### Účelové syntézy budú pozostávať z nasledovných krokov:

* Čiastkové syntézy
	+ Revízia morfometricko polohových typov
	+ Revízia a aktualizácia abiotického komplexu
	+ Superpozícia abiotického komplexu a potenciálnej vegetácie
	+ Generalizácia, topologická validácia a obsahová harmonizácia atribučných údajov
* Systémová klasifikácia a charakteristika potenciálnych geoekosystémov – typizácia a regionalizácia REPGES
* Odvodenie primárnych interpretovaných vlastností REPGES (náchylnosť na vodnú a veternú eróziu, priepustnosť a retencia, morfoklimatické charakteristiky,
* Štatistická analýza plošného rozšírenia typov REPGES
* Hodnotenie reprezentatívnosti a unikátnosti REPGES

###### Dátová štruktúra potenciálnych geoekosystémov

***Dátové atribúty potenciálnych geoekosystémov ako časť konsolidovanej databázy:***

*reliéf*

* nadmorská výška
* priemerný sklon
* morfograficko-polohový typ formy reliéfu
* prevládajúca orientácia
* normálová forma
* horizontálna forma
* polohový typ reliéfu

*geologický podklad*

* geologicko-substrátový komplex
* priepustnosť - koeficient filtrácie
* hladina podzemnej vody

*pôda*

* pôdny subtyp
* pôdny druh
* hĺbka pôdy
* skeletnatosť
* retenčná kapacita pôdy

*klíma*

* klimatická klasifikácia a klimaticko-geografické typy
* priemerná ročná teplota za vegetačné obdobie
* úhrn zrážok (rok/vegetačné obdobie)
* dĺžka oslnenia ( rok/ vegetačné obdobie)
* energia slnečného žiarenia
* evapotranspirácia (rok/vegetačné obdobie)
* vlahová bilancia -zrážkový prebytok/deficit (rok/vegetačné obdobie)

*Potenciálna prirodzená vegetácia*

* potenciálna prirodzená vegetácia

*Geoekologická typizácia:*

* reprezentatívne potenciálne geoekosystémy

*Ďalšie interpretované vlastnosti:*

* erodovateľnosť, dynamika pohybu materiálu po svahu, stabilita substrátu, dostupnosť, obrábateľnosť.

#### **Vytvorenie súboru priestorových informácií o biotickom prostredí a následných výpočtov pre účely tvorby analytickej časti MÚSES**

##### Cieľom obstarania súboru dát je získanie charakteristík a priestorového priemetu typov reálnych geoekosystémov na miestnej až regionálnej úrovni (tzv. reprezentatívne reálne geoekosystémy), čo predstavuje priestorovú a vecnú syntézu potenciálnych geoekosystémov a súčasnej štruktúry krajiny – typizácia krajiny. Výsledok tohto kroku je vytvorenie časti konsolidovanej databázy priestorových operačných jednotiek - základne pre hodnotenie ekologickej stability krajiny, pre hodnotenie produkčnej schopnosti geoekosystémov, pre zmapovanie a hodnotenie ekosystémových služieb, pre návrhy opatrení, teda celkove operačných jednotiek pre plánovanie a reguláciu Zelenej infraštruktúry SR.

##### **Vytvorenie podkladovej databázy fyziognomicko-ekologických formácií na celom území SR**

###### Obstaranie dát podkladovej databázy biotického komplexu – biotických prvkov súčasnej krajinnej štruktúry (krajinnej pokrývky) na úrovni fyziognomicko-ekologických formácií bude realizované s osobitným dôrazom na integráciu informácií o lesoch a na priestorovú identifikáciu mimolesných biotických prvkov v rôznom ekologickom stave (krajinná zeleň). Súčasťou bude aj vytvorenie priestorovej databázy na základe dostupných fotogrametrických (letecké snímkovanie), družicových a databázových zdrojov (Základná báza GIS), ktorými disponuje SAŽP. Databáza musí pokrývať celé územie SR bezo zvyšku a musí byť harmonizovaná s topografickým podkladom (ZB GIS). Mapované budú hmotné prvky krajiny s konkrétnym priestorovým vymedzením, tzn. že ide o fyzicky existujúce prvky zapĺňajúce zemský povrch, ktoré vznikli v dôsledku využívania zeme.

###### Databáza bude obsahovať nasledovné základné dátové a mapové vrstvy:

* ***Lesná vegetácia***

Zaraďujú sa sem všetky lesy od veľkých lesných komplexov až po menšie lesíky, či pôvodného alebo kultúrneho charakteru. Charakterizujú sa na základe fyziognomicko-ekologických charakteristík a druhového zloženia. Dátové a mapové vrstvy budú zohľadňovať informácie o skupinách lesných typov, ktoré vychádzajú z porastových máp a hospodárskych súborov lesných typov.

* ***Nelesná drevinová vegetácia (NDV)***

Zaraďuje sa sem tzv. rozptýlená vegetácia v krajine. Je to najmä: sprievodná vegetácia komunikácií, tokov, porasty poľných medzí, remízky, solitéry stromov, pásy krovín a ich zoskupenia.

* ***Trvalé trávne porasty (TTP)***

Zaraďujú sa sem lúky, pasienky ako aj ďalšie prirodzené a poloprirodzené nedrevinové spoločenstvá. V rámci tvorby databázy sa za základné kritériá ich klasifikácie považuje spôsob ich využívania a stupeň antropického ovplyvnenia. Z tohto aspektu ich možno začleniť do dvoch základných skupín - extenzívne a intenzívne využívané lúky a pasienky.

* ***Orná pôda a trvalé kultúry***

Patria sem veľko- a maloblokové oráčiny, polia so siatymi dočasnými trávnymi porastmi a krmovinami. V niektorých oblastiach predstavujú zväčša plošne najrozsiahlejšie prvky. Ďalej sa sem zaraďujú vinice, sady, chmeľnice a záhrady. Dáta budú zohľadňovať charakteristiky intenzitu a spôsob využitia.

* ***Mozaikové štruktúry***

Tento komplex zahrňuje súbor stromov, krovín (spravidla nepatria do lesného pôdneho fondu) lúk a pasienkov a maloblokovej oráčiny. Tvoria rôzne veľké plochy s rôznym podielom drevín. V krajine sa môžu vyskytovať v rôznych kombináciách.

* ***Vodné plochy a toky***

Zaraďujú sa sem všetky druhy vodných plôch a línií, umelé aj prirodzené. Sú charakterizované najmä na základe *stupňa pôvodnosti* a funkčného využitia.

* ***Prvky trvalo bez vegetácie, príp. s iniciálnymi štádiami***

Sú to prirodzené (skaly, nánosy piesku a štrku a pod.) alebo človekom vytvorené, v súčasnosti často už sprírodnené prvky (napr. staré kameňolomy a hliniská) a devastované plochy a pod., s minimálnym pôdnym krytom a tomu zodpovedajúcou vegetáciou. Za ich základnú charakteristiku možno považovať tvar a štruktúru. Na jej základe sa členia na bralá, skaly, kary, sutiny, štrkové a pieskové lavice pri tokoch, pieskové duny, odvaly, strže, kameňolomy, pieskoviská a pod.

* ***Antropogénne technické prvky***

Tvoria veľkú skupinu rôznorodých prvkov, ktoré sú jednoznačne charakterizované tým, že boli vytvorené človekom. Charakterizujú sa najmä na základe *funkčného využitia*. Sú to najmä*:*

* ***priemyselné areály*** - priemyselné objekty rôzneho druhu a ich skladovacie areály. Podrobnejšie sa môžu členiť podľa druhu priemyselnej výroby (areály strojárskeho, metalurgického, potravinárskeho, chemického, spotrebného priemyslu a pod.),
* ***dobývacie areály*** *-* predstavujú antropogénne podmienené objekty v krajine, účelovo zamerané na ťažbu nerastných surovín. Ich lokalizácia v krajine je podmienená výskytom danej nerastnej suroviny. Podľa charakteru ťažby sa môžu členiť na ďalšie skupiny - povrchové lomy, podpovrchové lomy, ťažobné jamy a pod.,
* dopravné prvky - prvky slúžia na prepravu osôb, energie, materiálu a informácií. Možno ich hodnotiť z hľadiska charakteru prepravy (cestné, železničné, letecké, vodné), celospoločenského významu (koridory svetového významu, európskeho, štátneho a pod.). Z hľadiska fyziognomického ich možno členiť na bodové prvky (čerpacie stanice pohonných hmôt, a pod.), línie (dopravné koridory, cestné železničné a vodné) a areály (areály letiska, prístavov a pod.),
* poľnohospodárske areály - objekty zamerané na poľnohospodársku produkciu (objekty živočíšnej výroby, skladovacie areály, mechanizačné objekty, skládky priemyselných hnojív, poľné hnojiská a pod.),
* technické lesohospodárske prvky - do tejto skupiny patria technické prvky súvisiace s prevádzkou lesného hospodárstva (skládky dreva, mechanizačné strediská, píly a pod.),
* vodohospodárske areály - ide o technické prvky súvisiace s ochranou a využívaním vodných zdrojov,
* obytné a rekreačné areály - predstavujú obytné areály, areály služieb, rekreačné chaty, chalupy, chatové osady, tábory, obytné areály, areály služieb, rekreačné líniové prvky, ako sú turistické chodníky a pod.,
* vojenské areály - ide o prvky SKŠ účelovo zamerané na realizáciu aktivít súvisiacich s ochranou štátu, možno ich hodnotiť podľa charakteru prevádzky, napr. vojenský výcvikový priestor, kasárne a pod.,
* ostatné technické prvky - napr. skládky odpadu (ide o lokality skládok rôzneho typu, základným kritériom hodnotenia je druh skladovaného odpadu), stavebné plochy a ostatné nezaradené technické objekty a i.

###### Prvky fyziognomicko-ekologických formácií je potrebné charakterizovať minimálne podľa nasledovných kritérií:

* funkčné hľadisko - ich obsahovú náplň určuje spôsob a formy využitia prvkov
* biotické hľadisko - charakteristika prvkov reálnej vegetácia a biotopov živočíšstva
* stupeň antropogénnej premeny - prírode blízke prvky až umelé technické prvky

##### **Účelové syntézy, priestorový priemet a primárna interpretácia reálnych geoekosystémov**

###### Cieľom je vytvorenie databázy reprezentatívnych reálnych geoekosystémov, ktoré sú vyjadrením aktuálneho stavu krajiny a predstavujú kombináciu vlastností vybraných prvkov abiotického prostredia, reálnych typov ekosystémov (typov biotopov) a prvkov súčasnej krajinnej štruktúry.

###### Účelové syntézy budú pozostávať z nasledovných metodických krokov:

* Superpozícia potenciálnych geoekosystémov a fyziognomicko-ekologických formácií
* Generalizácia, topologická validácia a obsahová harmonizácia atribučných údajov
* Typizácia krajiny
* Systémová klasifikácia a charakteristika reálnych geoekosystémov
* Odvodenie účelových priestorových podkladových vrstiev a odvodenie vstupných parametrov prostredia pre analytické nástroje
* odvodenie vrstiev vstupných parametrov pre jednotlivé algoritmy,
* odvodenie interpretovaných informačných vrstiev s využitím navrhnutých algoritmov,

###### Primárnym výstupom bude typológia a priestorový priemet všetkých typov geoekosystémov - homogénnych priestorových jednotiek s komplexným súborom informácií o vlastnostiach prvotnej, druhotnej aj terciárnej štruktúry krajiny. Typy geoekosystémov budú predstavovať operačné jednotky pre návrh environmentálnej strategickej plánovacej siete zelenej infraštruktúry.

###### Každý ohraničený areál bude mať jedinečný kód, tvorený hodnotami uvedených ukazovateľov vlastností prvkov geosystémov - súborom vybraných atribútov, pričom je zabezpečený logický súlad (nerozpornosť) hodnôt geosystémovými väzbami prepojených atribútov v rámci každého areálu. Výsledkom je jednotná priestorová databáza, pokrývajúca celé územie Slovenska, slúžiaca pre ďalšie kroky ako východisková priestorová databáza s takým súborom vlastností, ktoré dovoľujú pre každý typ geosystému vyhodnotiť jednak potenciálnu náchylnosť na vybrané stavy a procesy ohrozujúce ekologickú stabilitu krajiny a na základe toho vypracovať aj návrh druhu a lokalizácie ekostabilizačných opatrení.

###### Účelom jednotnej konsolidovanej databázy s geopriestorovou reprezentáciou reálnych geoekosystémov je zabezpečiť podporu pre všetky typy rozhodovacích a priestorovo-plánovacích procesov, pre stanovenie ekosystémových služieb, pre stanovenie optimálnej funkcie geoekosystémov v ÚSES, pre stanovenie množstva a kvality siete zelene, pre stanovenie vhodnosti typov geoekosystémov pre lokalizáciu vybraných spoločenských činností a následných optimalizačných opatrení, na analýzu stretu záujmov odvetví v krajine, na ekologickú optimalizáciu spôsobu využitia územia, ako aj na objektívne hodnotenie očakávanej reakcie geoekosystémov na scenáre vývoja.

### **Systém na podporu procesov a vyhotovovania jednotlivých častí dokumentov MÚSES**

### V rámci tejto časti bude zabezpečená vytvorenie systému na podporu procesov a vyhotovovania jednotlivých častí dokumentov MÚSES. Zároveň tento systém podporí na základe súčasných legislatívnych a odborných potrieb prostredníctvom špeciálne naprogramovaných funkcionalít tvorbu a generovanie expertných výstupov pre potreby plánovacích a manažmentových dokumentov. Tvorba systému sa bude skladať z návrhu a implementácie ucelených častí:

#### **analytické nástroje pre podporu rozhodovacích procesov počas vyhotovovania jednotlivých častí MÚSES:**

##### Návrh a realizácia dátového modelu a nástroje pre migráciu a transformáciu konsolidovaných dát,

##### Všeobecné analytické funkcie,

##### Špeciálne funkcionality pre krajinné plánovanie a podporu rozhodovania**,**

 (Podrobne popísané v bode 3.3.5 tejto časti týchto Súťažných podkladov)

#### **modernizácia enviroportálu o progresívnu elektronickú platformu pre tvorbu MÚSES:**

##### CMS a portál,

##### Integračný modul,

##### Modul podporných funkcií pre generovanie dokumentov MÚSES,

##### GIS funkcionalita,

##### Nástroj pre správu metadát a katalógov,

##### Reportovacie funkcie.

#### (Podrobne popísané v bode 3.3.6 tejto časti týchto Súťažných podkladov)

#### **Technologická špecifikácia Systému na podporu procesov a vyhotovovania jednotlivých častí dokumentov MÚSES**

##### Vzhľadom na priestorový charakter väčšiny informácií a funkčné požiadavky budú ako hlavné nástroje pre spracovanie, správu a prezentáciu údajov ÚSES a podporných údajov použité geografické informačné systémy. Keďže rozsah a množstvo spracovávaných informácií je veľký, bude platforma GIS (Geografický informačný systém) v rozsiahlej štruktúre zahŕňajúcej: serverovo orientované databázové úložisko pre všetky údaje, GIS serverové komponenty pre správu a generovanie štandardizovaných mapových, geoprocesingových a reportovacích služieb. Klientske komponenty pozostávajú z webového GIS riešenia pre tenkých klientov (mapová aplikácia v prostredí internetových prehliadačov) a desktopového GIS-u pre hrubých klientov. Vzhľadom na tieto skutočnosti je technologicky možné implementovať dátovú základňu a funkcionality za predpokladu potrebnej kapacity hardvérových prostriedkov a licenčného pokrytia potrebných komponentov. Pre správu neštruktúrovaného obsahu (texty, tabuľky, obrázky, multimédia....) bude nasadený CM (content manager) serverový systém. Hardvérové prostriedky pre účely tohto projektu zabezpečí verejný obstarávateľ na základe požiadaviek definovaných v analýze.

##### Ako databázový a geodatabázový server pre správu a implementovanie dátového modelu všetkých údajov ÚSES a podporných údajov bude použitá SQL databáza spolu s technológiami pre multipoužívateľskú správu priestorových údajov v SQL databázových systémoch.

##### GIS serverová platforma bude určená pre podporu štandardných serverovo orientovaných GIS funkcionalít (hlavne mapové a dátové) a pre podporu modelovacích a iných špecializovaných funkcionalít. Zároveň bude pomocou špeciálnych komponentov zabezpečovať požiadavky interoperability a umožní tak zdieľať informácie s externými IS, resp. z týchto informácie čerpať.

##### Aplikačný kontajner (WEB server) bude určený pre správu webových mapových (prípadne mobilných) aplikácií a aj samotného webového prostredia. Vývojové a SW platformy (aj serverové) budú použité kompatibilné s SW riešeniami dodávateľa.

##### Content manager systém bude určený pre správu neštruktúrovaného obsahu (texty, tabuľky, obrázky, multimédia....)

##### Pre administrátorskú správu geografických dát, tvorbu rozšírených kartografických modelov a rozšírenú GIS funkcionalitu bude použitá desktopová verzia (hrubý klient) GIS-u.

##### Všetky požadované funkcionality budú implementované ako serverové komponenty prostredníctvom funkcionalít GIS Servera. Bude použitý GIS Server REST API, (Representational State Transfer), ktorý poskytuje jednoduché, otvorené webové rozhranie pre služby hostované GIS Serverom. Všetky dátové a mapové zdroje a geoprocesingové operácie vystavené REST API sú prístupné prostredníctvom URL (Uniform Resource Locator) pre každú GIS službu publikovanú GIS Server-om . Všetky služby budú detailne popísané tak, aby bola možná jednoduchá implementácia do všetkých aplikačných komponentov systému (analytické, kartografické, integračné, reportovacie).

#### **Technologická špecifikácia prostredia pre nasadenie Systému na podporu procesov a vyhotovovania jednotlivých častí dokumentov MÚSES (nie je predmetom dodania):**

##### Prevádzkové prostredie:

##### Server: Model servera s dvomi procesormi typu x86, výkon aspoň 160 bodov podľa testu Spec CINT2006rate.

##### Pamäť 8GB RDIMM, DDR3 1600Mhz osadená tak, aby bol optimálne využitý pamäťový radič.

##### Diskový radič: radič pre disky SAS, SATA, SSD s podporou RAID 0, 1, 5 , 10, rýchla zápisová cache kapacity min. 2GB, zálohovaná flash, batériou alebo inou technológiou.

##### Storage: Minimálna kapacita 6 TB, podpora diskov SFF SAS/SATA, 2x 3TB SAS, 7200 otáčok za minútu.

##### Konektivita: min. 2x 10Gb Ethernet Adaptér, kabeláž na možné prepojenie so sieťovým zariadením, 7x USB 2.0, z toho min. 1x interný port, 1 x SD slot, 3 voľné sloty PCI-Express s možnosťou rozšírenia o ďalšie 3 PCIe.

##### Napájanie: 2x 460W navzájom redundantné hot-swap napájacie zdroje s účinnosťou vyššou ako 90%, integrovaný grafický adaptér a FC adaptér Dual port 8Gb. Server bude obsahovať záruku na 3 roky.

##### Operačné prostredie:

##### Inštalovaný operačný systém s podporou kompletnej správy administrátora, ovládacou konzolou, servisný procesor alebo karta pre systémový manažment poskytujúca podporu vzdialeného manažmentu servera cez internet alebo intranet pomocou bezpečnej kryptovanej komunikácie (SSL, SSH, AES, 3DES), podpora štandardu IPMI 2.0, P

##### Rozšírené funkcie: podpora grafického rozhrania, Dvojitá autentifikácia s integráciou do adresárovej služby (MS AD). Podpora záznamu a spätného prehrávania bootovacej obrazovky. Licencie na neobmedzené migrácie serverov medzi fyzickým aj virtuálnym prostredím (P2V, V2P, P2P, V2V), Licencie na automatizovanú skriptovanú inštaláciu OS typu Windows / Linux, licencie na vytváranie záložných obrazov OS (images), Licencie na meranie výkonnosti serverov (CPU, RAM, diskový subsystém, IO subsystém).

##### Operačné prostredie podporuje inštaláciu aplikácií tretích strán a ich konfiguráciu.

#### **Analytické nástroje na podporu rozhodovacích procesov počas vyhotovovania jednotlivých častí dokumentov MÚSES**

##### **Návrh a realizácia dátového modelu a migrácia a transformácia konsolidovaných dát**

##### Pri tvorbe jednotnej konsolidovanej databázovej vrstvy bude použitý relačný databázový model s podporou priestorových informácii optimalizovaný pre požiadavky systému. Na migráciu a transformáciu údajov budú vyvinuté špecializované jednoúčelové nástroje.

##### **Všeobecné analytické funkcie**

###### Dopytovacie funkcie (priestorové, atribučné) – realizujú selekciu objektov alebo ich častí zadaním kritéria alebo kombinácie kritérií z rôznych dátových vrstiev. Týmto spôsobom bude systém umožňovať riešenie celej skupiny otázok typu: Zobraz všetky objekty resp. časti objektov (cesty, obytné budovy, priemyselné objekty, letiská....) ohrozované vybranou prírodnou hrozbou. Funkcionalita bude umožňovať aj kombináciu analýz nad rastrovou a vektorovou reprezentáciou tried objektov. Napr. zobraz ornú pôdu so sklonom viac ako 12° alebo všetky vinice s nadmorskou výškou viac ako 300m n.m. a súčasne inou ako južnou expozíciou. Priestorovým vstupom pre analytický nástroj budú všetky štruktúrované objekty geodatabázy.

###### Agregačné štatistické funkcie - štatisticky (zonálne) analyzujú výsledky dopytovacích operácií tak, že po zadaní agregačného kritéria a zdrojovej vrstvy zrealizujú výpočet týchto sumárnych štatistických veličín pre vybrané objekty a zdrojovú vrstvu:

###### Plošné zastúpenie - štatisticky (zonálne) analyzuje výsledky dopytovacích operácií tak, že po zadaní agregačného kritéria a zdrojovej vrstvy zrealizuje výpočet absolútneho (v m2), alebo relatívneho (v %) plošného zastúpenia kategórií zdrojovej vrstvy vo vybraných objektoch.

###### Ohraničenie povodia k zadanému profilu s výstupom vo forme polygónovej vektorovej reprezentácie použiteľnej ako vstup pre ďalšie operácie (napr. vyhľadávacie a reportovacie funkcie):

* analýza šírenia znečistenia z užívateľom definovaného bodu, línie alebo polygónu a následná identifikácia ohrozených prírodných zdrojov, ekostabilizačných prvkov a ďalších pozitívnych prvkov šírením znečistenia,
* sumárne hodnotenie ekologickej stability užívateľom zadaného územia.

##### **Špeciálne funkcionality pre krajinné plánovanie a podporu rozhodovania**

##### Táto aktivita predstavuje vytvorenie algoritmických nástrojov na základe výstupov odbornej analýzy, ktorá je realizovaná v rámci aktivity „Odborná analýza a návrh algoritmov pre ekologickú optimalizáciu využívania potenciálov územia vrátane ekologických výpočtov “ podľa bodu 3.1vyššie.

###### Krajinno-ekologická interpretácia:

###### výpočty hodnôt účelových vlastností – modelovanie, ktoré vyplývajú z logických vzťahov ukazovateľov, ktoré je možné algoritmizovať. Príkladmi takýchto interpretácií sú napr. výpočty erózneho ohrozenia (erodovateľnosti), hodnotenie potenciálneho množstva dopadu slnečného žiarenia, povodňové modely, meteorologické modely, modely prírodných hrozieb...)

###### Krajinno-ekologická evalvácia:

* hodnotenie ekologickej kvality územia, ekologickej významnosti, krajinnej kompozície,
* podpora pre stanovenie vhodnosti typov geoekosystémov pre lokalizáciu vybraných spoločenských činností a následných optimalizačných opatrení,
* možnosť nastavenia limitov pre jednotlivé činnosti,
* analýza stretu záujmov,

###### Krajinno-ekologická propozícia:

###### podporné funkcie pri ekologickej optimalizácii spôsobu využitia územia. Tieto návrhy vychádzajú z predchádzajúceho evalvačného postupu, ktorý stanovuje, vhodnosť súčasného využitia územia, vhodnosť územia pre jednotlivé činnosti. Oblasti ekostabilizačných opatrení:

* legislatívna,
* ekologická,
* dotačná,
* fyzická,

###### Krajinno-ekologická prognóza a modelovanie scenárov vývoja:

###### podporné funkcie pre objektívne ohodnotenie očakávanej reakcie geoekosystémov na:

* navrhované ekostabilizačné opatrenia,
* zmenu externých geosystémových podmienok (klimatická zmena, ...),
* určitú ľudskú aktivitu (urbanizácia, odlesnenie...),

nepredvídateľnú udalosť (ekologické havárie),

* modelovanie scenárov dynamiky prírodných procesov (odtokové procesy, erózia, stabilita) pri zmene využitia územia (scenáre),

###### Demograficko-socioekonomická analýza:

###### funkcie na analýzu socioekonomických faktorov ŽP

* možnosť integrácie externých dátových zdrojov (napr. Štatistický úrad),
* hodnotenie socioekonomických trendov.

#### **Modernizácia enviroportálu o progresívnu elektronickú platformu pre tvorbu MÚSESov**

##### **CMS a portál**

##### Táto časť bude slúžiť na spracovanie a integráciu nepriestorových, tzn. textových grafických nemapových a multimediálnych informácií prvkov určených pre tvorbu MÚSES. Zabezpečí používateľsky prívetivú platformu integrujúcu všetky aplikačné komponenty na báze jednotného webovo orientovaného prostredia – portálu a podporu mobilnej platformy. Prakticky pôjde o webovú stránku dostupnú z intranetu/internetu poskytujúcu všetky potrebné mapové, dátové a analytické funkcionality s možnosťou prístupu aj cez mobilnú platformu. Tieto moduly (portálový, mobilný) bude hlavným front-end komponentom s riadeným prístupom k jednotlivým funkcionalitám na základe oprávnení rešpektujúcich používateľskú hierarchiu. Portál bude zároveň predstavovať hlavnú bezpečnostnú bariéru. Užívatelia sa budú do portálu prihlasovať prostredníctvom identifikačných a autentifikačných údajov (meno, heslo) a na ich základe im systém umožní používať tú funkcionalitu, na ktorú majú oprávnenie vrátane podporných funkcií pre generovanie dokumentov MÚSES. Súčasťou tejto aktivity bude aj zabezpečenie integrácie s existujúcimi nadradenými používateľskými štruktúrami v rámci enviroportálu. Mobilné riešenie bude používané hlavne na jednoduché a prehľadné terénne aktivity typu zber údajov, validácia, aktualizácia údajov priamo na mieste.

##### Modul bude umožňovať správu obsahu webových stránok, publikovanie informácií na internete, publikovanie informácií na intranete, podporu viacjazyčných verzií, podporu lokalizácie, vyhľadávanie v rámci webserveru, indexáciu stránok, RSS.

#####

##### **Integračný modul**

##### Modul zabezpečí údajovú a funkčnú komunikáciu medzi službami CM (content manager) servera, GIS servera a databázového servera. Ide o back-end štrukturálny komponent, ktorého funkcionality budú využívať všetky ostatné komponenty systému a zabezpečuje štandardizované výstupy pre použitie v aplikačnom prostredí (analytický, reportovací, mapový modul). Z implementačného hľadiska pôjde o vývoj, implementáciu a nastavenie komunikačných rozhraní.

##### **Modul podporných funkcií pre generovanie dokumentov MÚSES**

##### Modul prostredníctvom integračného modulu naviaže textové, grafické resp. multimediálne informácie dokumentácie MÚSES a podporí proces samotnej tvorby a generovania MÚSES. Modul bude koncipovaný ako interaktívna web aplikácia, ktorá prostredníctvom postupnosti sprievodcov a štandardizovaných formulárov s interaktívnou nápovedou umožní spracovateľom dokumentácie MÚSES vytvoriť elektronický dokument MÚSES zo všetkými textovými, tabuľkovými, grafickými a mapovými náležitosťami v zmysle metodiky MÚSES. Modul bude štruktúrovaný podľa kapitol definovaných vo Vyhláške Ministerstva životného prostredia Slovenskej republiky 24/2003 Z. z. v znení neskorších predpisov. Modul bude automaticky generovať tabuľkové, grafické a mapové výstupy na základe dostupných priestorových a alfanumerických údajov integrovaných v databáze pre užívateľom definované územie. Súčasťou budú aj štandardizované číselníky údajov definované pre jednotlivé kapitoly a mapové výstupy.

##### Systém umožní nahrať užívateľom spracované resp. upravené datasety, validovať ich štruktúru a následne na ich základe generovať mapové kompozície, tabuľkové a grafické výstupy v štandardizovaným značkovým kľúčom a vizualizáciou.

##### **GIS funkcionalita**

###### Tento modul bude slúžiť ako údajová a aplikačná báza pre tvorbu, prezentáciu a zdieľanie výsledkov, ako aj na poskytovanie relevantných údajov pre všetky orgány verejnej správy príslušné vydávať rozhodnutia vyžadujúce informácie o prírode a krajine.

###### Bude spracovaný ako serverovo orientované GIS riešenie s integráciou Desktop GIS aplikácií pre administrátorov a hrubých klientov a webových klientov v rámci portálu GIS, ktorý bude poskytovať všetky (priestorové aj nepriestorové) informácie. Pre nepriestorové informácie bude využitý CM (content manager) server - pre správu a publikáciu neštruktúrovaných údajov (textové, multimediálne grafické...).

###### Vyvinutý modul a mapový portál, ktorý bude k dispozícií používateľom na rôznych hierarchických úrovniach a bude zabezpečovať kompatibilitu spracovania všetkých relevantných informácií na všetkých úrovniach.

###### Zabezpečí integráciu jednotlivých funkcií, modulov a nástrojov pre analytické využívanie údajov do jednotného aplikačného prostredia spolu s funkcionalitami pre zobrazovanie priestorových a atribútových údajov (primárnych, alebo analytických) v intranet/internet prostredí prostredníctvom web aplikácií bez nutnosti inštalácie plug-in komponentov do webového prehliadača. Modul umožní okrem zobrazovania údajov aj základnú prácu nad týmito údajmi ako napríklad zobrazovanie kombinácie mapových vrstiev, tlač v zvolenej mierke a vo zvolenom rozsahu územia, pridávanie grafických komentárov užívateľom, uloženie mapovej kompozície užívateľa, a iné. Modul zároveň umožní vzájomnú interoperabilitu (poskytovanie a aj prijímanie štandardizovaných služieb) a dátových zdrojov pre priestorové informácie a pre oprávnených používateľov aj získanie primárnych údajov.

###### Návrh funkcionality:

Základné zobrazovacie funkcie:

* preddefinované zobrazovacie služby členené podľa jednotlivých kapitol stratégie TUR,
* možnosť ľubovolného kombinovania dátových vrstiev aj mimo predefinovaných služieb,
* štandardné zoom a posunovacie nástroje,
* zoom na objekt vybraný z hierarchicky členenej databázy: (administratívna jednotka, geomorfologická jednotka, povodie, územie ochrany prírody, prvok ÚSES ...),
* pridávanie externých zobrazovacích služieb.

###### Vyhľadávacie a identifikačné funkcie

* identifikácia objektu,
* výber objektu klikom do mapy,
* vyhľadanie objektu na základe užívateľom definovaného kritéria alebo kombinácie atribučných kritérií,
* vyhľadanie objektu na základe užívateľom definovaného priestorového kritéria (výber z DB – admin. členenie, geomorf. členenie, geoprocesingovou funkcionalitou dynamicky generované plochy – napr. povodie, ohrozenie znečistením, ochranné pásmo (buffer).

###### Analytické funkcie

* Integrácia Analytických nástrojov na podporu rozhodovacích procesov popísaných v kapitole 3.3.5.2 a 3.3.5.3

###### Kartografické funkcie a štandardizované služby

* kartografický model - digitálna kartografia - zabezpečenie tvorby mapových výstupov (služieb) s definovaným zobrazením požadovaného obsahu (mapová legenda) v požadovaných podrobnostiach (mierkach) pre predmetné územia,
* kartografické služby - publikovanie mapovej kompozície v príslušnom kartografickom modeli a súradnicovom systéme prostredníctvom GIS serverových mapových služieb použiteľných klientskymi aplikáciami (webovými, desktopovými, mobilnými) v požadovaných štandardoch (OGC, NIPI),
* štandardizované (OGC, NIPI) dátové služby publikované prostredníctvom GIS dátového servera - podpora bezpečnej distribúcie údajov podľa používateľských oprávnení.

###### Gis-webová a mobilná aplikácia

###### Webová aplikácia bude spustiteľná v štandardných aktuálnych webových prehliadačoch(napr. aktuálne verzie Google Chrome, Mozzila Firefox a Internet Explorer), ktoré podporujú zobrazovanie štandardných mapových služieb ( OGC, NIPI )a bude využívať služby GIS serverových geoprocesingových a CM komponentov prostredníctvom špeciálne vyvíjaných modulov a bude dostupná z intranetu aj z internetu a umožní implementovať funkčné verzie podľa používateľských oprávnení. Napríklad – verejná s obmedzenou funkcionalitou, expertná po autorizácii menom a heslom s plnou funkcionalitou odrážajúcou aplikačné potreby jednotlivých častí tohto dokumentu vo variabilnej štruktúre (modelovanie, reportovanie, mapový výstup...). Aplikácia nebude vyžadovať žiadnu klientsku inštaláciu, potrebná je iba konektivita na aplikačné servery a funkčný webový prehliadač vyhovujúci testovaným modelom a verziám.

###### Mobilné platformy budú využívať tie isté serverové komponenty (mapové, geoprocesingové a dátové služby). Možnosť ich rôznej kombinácie v intuitívnom používateľskom prostredí umožňuje modulárny prístup k vývoju mobilných aplikácií, ktoré budú zamerané hlavne na zobrazovacie, navigačné, overovacie a mapovacie funkcionality.

##### **Nástroj pre správu metadát a katalógov**

###### Predstavuje univerzálny modul pre správu číselníkov a katalógov. Modul bude oprávneným používateľom prístupný z webového rozhrania a umožní definovanie , naplnenie a správu ľubovoľného množstva číselníkov a katalógov. Doplnenie, úpravu, zneplatnenie a zrušenie záznamov v číselníkoch a katalógoch. Zabezpečí tiež rozhranie na sprístupnenie údajov z číselníkov a katalógov formou webových služieb.

##### **Reportovacie funkcie**

###### Možnosť generovania textovo-grafických dokumentov (reportov) pre priame použitie v procese tvorby analýz a publikácií v oblasti ŽP, prípadne pre potreby expertných, alebo legislatívou požadovaných aktivít. Report bude možné generovať pre:

* vybraný objekt z hierarchicky členenej databázy: (administratívna jednotka, geomorgfologická jednotka, povodie, územie ochrany prírody, prvok ÚSES ...),
* objekt alebo skupinu objektov ako výsledok predchádzajúcej operácie (povodie k profilu, výsledok dopytovacieho nástroja...),
* užívateľom editovaný alebo importovaný objekt.

###### Užívateľ bude mať možnosť definovať rozsah a štruktúru reportu buď z preddefinovaných (v rámci užívateľských skupín alebo legislatívou požadovaných oblastí napr: vodné hospodárstvo, územný plán..) alebo na základe interaktívneho výberu skupín požadovaných údajov.

###### Obsah reportu bude štruktúrovaný v súlade s požiadavkami užívateľských skupín a bude obsahovať hlavne charakteristiku:

* Abiotických pomerov,
* Biotických pomerov,
* Súčasnej krajinnej štruktúry,
* Pozitívnych a negatívnych javov,
* Návrhov prvkov RÚSES,
* Ostatných ekostabilizačných a manažmentových návrhov,
* Ekosystémových služieb.

###### Hodnotenie stretu záujmov s prvkami Zelenej infraštruktúry pre užívateľom zadaný bod, líniu alebo polygón.

###### Funkcia vytvorí komplexný graficko-textový report pre zadaný objekt obsahujúci analýzu pozitívnych prvkov, prvkov Zelenej infraštruktúry zasiahnutých alebo ovplyvnených zadaným objektom. Analýza bude realizovateľná variantne vrátane zahrnutia ochrannej zóny, oblasti šírenia znečistenia, hluku, vizuálneho impaktu a pod.

### ***Verejný obstarávateľ je v súčasnosti prevádzkovateľom enviroportálu – portálu informácií o životnom prostredí SR (http://www.enviroportal.sk/). Dáta a funkcionalita GIS systému, ktoré budú realizované v rámci dodávaného riešenia budú integrované do enviroportálu, ako samostatný funkčný modul.***

### **Vyhotovenie 3D objektov návrhovej časti vyhotovených MÚSESov**

#### Ide o vytvorenie inovatívnej dynamickej 3D vizualizácie navrhnutých prvkov MÚSES pre 70 obcí v rozsahu:

##### 3D priestorový model biocentrá/biocentier.

##### 3D priestorový model biokoridorov/biokoridorov.

##### 3D priestorový model ekostabilizačných prvkov (interakčné prvky, genofondové plochy).

#### Pre každú z týchto obcí bude vyhotovený 3D model s priestorovým aspektom akým je plocha (x, y súradnica), potenciálna výška (z súradnica) a presné geografické umiestnenie (na ortofotomapovom podklade).

#### 3D model bude umiestnený v prezentačnom web rozhraní – geoportál, kde pri polohe daného prvku MÚSES bude prebiehať jeho dynamická 3D vizualizácia s aspektom:

##### grafického modelovania manažmentových opatrení (návrh cieľových spoločenstiev, plošných a priestorových parametrov, návrh opatrení na skvalitnenie prvkov územného systému ekologickej stability, návrh opatrení na udržanie alebo dosiahnutie priaznivého stavu druhov a biotopov, návrh opatrení na elimináciu bariérových prvkov – návrh technických opatrení: rybochody, ekodukty, podchody a pod.),

##### grafického modelovania návrhových opatrení na zvýšenie ekologickej stability,

##### grafické znázornenie navrhovaných prvkov odporúčaných na legislatívnu ochranu.

#### Ku každému vyhotovenému MÚSESu sa pre SAŽP a jednotlivé dotknuté obce dodá 3D zdrojový súbor kompatibilný v jazyku VRML.

#### Technické riešenie:

#### vyhotovenie série súborových formátov cez VRML jazyk, ktoré sú integrovateľné do geoportálovaých riešení, kde každý prvok je konsolidovaný voči používanému DTM a s presnou geografickou polohou. Prezentačné video bude vyhotovené v štandardných video formátoch.

#### Doba realizácie:

#### priebežne podľa dodaných podkladov zo strany SAŽP, dodanými podkladmi sa rozumie priestorové umiestnenie jednotlivých prvkov MÚSES s ich opisnými časťami v súlade s Harmonogramom uvedeným v bode 5 tejto časti týchto Súťažných podkladov.

#### Opis tvorby 3D modelov:

##### Tvorba 2D a 3D modelov jednotlivých prvkov MÚSES bude založená na sofistikovanom a pre konkrétne potreby adaptovanom prístupe k 2D plošnej a 3D priestorovej interpolácii, s možnosťami dynamickej zmeny interpolačných a extrapolačných koeficientov v interpolačných/extrapolačných rovniciach modelovacieho softvéru. Využité budú softvérové nástroje z oblasti 3D modelovania povrchových útvarov s obsahom environmentálnych/priestorových informácií, určené nielen na modelovanie, analýzu a vizualizáciu priestorových, geovedne alebo environmentálne orientovaných dátových modelov, ale aj na odhaľovanie chýb v ich priestorovej kontinuite a homogenite.

##### Výsledné plošné modely budú v závislosti od požiadaviek priestorovo vizualizované v kompozícii s reálnym povrchom reliéfu a modelovanými priestorovými prvkami, pričom povrchy modelovaných 3D prvkov je možné zobrazovať líniami hrán prvku, drôteným modelom povrchu prvku, alebo rendrovaným povrchom (oplášťovaním) modelovaného prvku.

##### Modelované objemy, interpolované alebo extrapolované vo voľnom priestore z dodaných údajov v štandardných formátoch geopriestorových súradníc vrátane modelovaného parametra, budú vizualizované v kompozícii s reálnym povrchom reliéfu (prípadne na ortofotopodklade), pričom prienik s plochou georeliéfu je možný nad aj pod touto plochou (smerom do podzemia, rovnako ako do otvoreného priestoru nad reliéfom). Viditeľnosť modelovaných viacvrstevných (prekrývajúcich sa) objemových telies bude riešená zmenami priehľadnosti modelu, s rastúcou hodnotou priehľadnosti smerom k pozorovateľovi.

### **Podpora pre dodávané riešenie podľa bodu 3.3**

#### Predmetom bude zabezpečenie podpory v trvaní 36 mesiacov pre dodávané riešenie v nasledovnom rámcovom rozsahu a nasledovnými odbornými pozíciami:

#### Expert na aktualizáciu súboru priestorových údajov – rámcový ročný rozsah človekodní (8 h) - aktualizácia súboru priestorových informácií potenciálnych geoekosystémov a následných výpočtov pre účely tvorby analytickej časti MÚSES - táto podpora zahŕňa vypracovanie dokumentácie návrhu zmeny a zmenu (úpravu aktuálnych, alebo doplnenie nových), priestorových informácií o potenciálnych geoekosystémoch a následných výpočtov pre účely tvorby analytickej časti MÚSES

#### Expert na algoritmizáciu priestorových informácií - rámcový ročný rozsah človekodní (8 h) – aktualizácia algoritmizácie priestorových informácií za účelom prípravy MÚSES.

#### Krajinný ekológ - rámcový ročný rozsah človekodní (8 h) – aktualizácia súboru priestorových informácií o biotickom prostredí a následných výpočtov pre účely tvorby analytickej časti MÚSES - táto podpora zahŕňa vypracovanie dokumentácie návrhu zmeny a zmenu (úpravu aktuálnych, alebo doplnenie nových), priestorových informácií o biotickom prostredí a následných výpočtov pre účely tvorby analytickej časti MÚSES

#### Expert na legislatívu v oblasti životného prostredia - rámcový ročný rozsah človekodní (8 h) – podpora pre úpravy systému na základe legislatívnych zmien (nové právne predpisy a pod.)– táto podpora zahŕňa vypracovanie dokumentácie návrhu zmeny, jeho implementáciu, otestovanie a nasadenie do prostredia verejného obstarávateľa.

#### Analytik - rámcový ročný rozsah človekodní (8 h) – podpora pre úpravy systému na základe technologických zmien (inovácie, nové verzie technológií apod.) – táto podpora zahŕňa vypracovanie dokumentácie návrhu zmeny, jeho implementáciu, otestovanie a nasadenie do prostredia verejného obstarávateľa.

#### Programátor - rámcový ročný rozsah človekodní (8 h) – rozširovanie systému na základe požiadaviek obstarávateľa (požiadavky užívateľov na optimalizáciu) – táto podpora zahŕňa vypracovanie dokumentácie návrhu zmeny, jeho implementáciu, otestovanie a nasadenie do prostredia verejného obstarávateľa v celkovom rozsahu.

#### Administrátor - rámcový ročný rozsah človekodní (8 h) – podpora pre administratívne prostredie na základe požiadaviek obstarávateľa (CMS a portál) – táto podpora zahŕňa vypracovanie dokumentácie návrhu zmeny, jeho implementáciu, otestovanie a nasadenie do prostredia verejného obstarávateľa v celkovom rozsahu.

#### Odhadovaný ročný rozsah rámcových služieb podľa bodu 3.5 je nasledovný:

|  |  |
| --- | --- |
| **Položka** | **Rámcový ročný rozsah človekodní (8 h)** |
| Expert na aktualizáciu súboru priestorových údajov | 50 |
| Expert na algoritmizáciu priestorových informácií | 20 |
| Krajinný ekológ | 20 |
| Expert na legislatívu v oblasti životného prostredia | 20 |
| Analytik | 50 |
| Programátor | 100 |
| Administrátor  | 30 |

## **Miesto plnenia predmetu zákazky**

Tam kde to je relevantné hardvérové („HW“) a softvérové („SW“) prostredie SAŽP umiestnené v sídle verejného obstarávateľa.

## **Termín plnenia predmetu zákazky**

|  |  |  |
| --- | --- | --- |
| **P.č.** | **Názov aktivity** | **Termín do v mesiacoch od nadobudnutia účinnosti zmluvy** |
| 1 | Odborná analýza a návrh algoritmov pre automatizované spracovanie priestorových informácií a ekologickú optimalizáciu využívania potenciálov územia vrátane ekologických výpočtov | 12 |
| 2 | Vytvorenie podkladovej databázy pre tvorbu potenciálnych geoekosystémov na celom území SR  | 12 |
| 3 | Účelové syntézy, a primárne interpretácie potenciálnych geoekosystémov | 24 |
| 4 | Vytvorenie podkladovej databázy fyziognomicko-ekologických formácií na celom území SR  | 12 |
| 5 | Účelové syntézy, priestorový priemet a primárna interpretácia reálnych geoekosystémov | 24 |
| 6 | Návrh a realizácia dátového modelu a nástroje pre migráciu a transformáciu konsolidovaných dát | 18 |
| 7 | Všeobecné analytické funkcie | 24 |
| 8 | Špeciálne funkcionality pre krajinné plánovanie a podporu rozhodovania | 24 |
| 9 | CMS a portál | 24 |
| 10 | Integračný modul | 24 |
| 11 | Modul podporných funkcií pre generovanie dokumentov MÚSES | 24 |
| 12 | GIS funkcionalita | 24 |
| 13 | Nástroj pre správu metadát a katalógov | 24 |
| 14 | Reportovacie nástroje | 24 |
| 15 | Vyhotovenie 3D objektov návrhovej časti vyhotovených MÚSESov | 36 |
| 16 | Zabezpečenie podpory pre dodávané riešenie – 3 roky | 72 |

## **Ďalšie požiadavky na predmet zákazky a súvisiace služby**

### **Metodika a riadenie projektu**

#### Projekt bude riadený metodikou v zmysle PRINCE2. Predmetom plnenia dodávateľa bude v súčinnosti s projektovým manažérom verejného obstarávateľa príprava komunikačného plánu a vytvorenie a priebežná aktualizácia príslušnej projektovej dokumentácie realizačnej a dokončovacej fázy projektu v nasledovnom rozsahu:

##### Pre realizačnú fázu:

###### Akceptačný protokol,

###### Správa o stave etapy,

###### Plán etapy,

###### Záznam kvality,

###### Správa o ukončení etapy,

###### Správa o stave projektu a stave produktov,

###### Zápis zo stretnutia.

##### Pre dokončovaciu fázu

###### Správa o dokončení projektu,

###### Správa o získaných poznatkoch,

###### Odporúčanie nadväzných krokov.

# **ČASŤ C. Spôsob určenia ceny**

## **Stanovenie ceny za predmet zákazky**

### Cena za predmet zákazky podľa Časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Uchádzač musí v ponuke uviesť celkovú cenu za predmet zákazky, ako aj jednotkové ceny jednotlivých položiek vrátane všetkých súvisiacich služieb uvedených v Časti B. Opis predmetu zákazky, v ponúkanej cene musí uchádzač zohľadniť všetky náklady spojené s nákladmi na odovzdanie výsledku poskytnutých služieb v sídle verejného obstarávateľa, ako aj všetky ostatné náklady, ktoré mu môžu v súvislosti s poskytnutím predmetu zákazky vzniknúť.

### Základnou zásadou posudzovania cien ponúknutých uchádzačmi je posudzovanie konečnej ceny, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v tejto súťaži v súlade s platným právnym režimom upravujúcim akékoľvek dane a poplatky vzťahujúce sa na predmet zákazky. Nižšie uvedený režim je ilustratívny, pričom v prípade odlišnej právnej úpravy účinnej v čase hodnotenia ponúk bude vždy pri ich hodnotení použitá takáto platná právna úprava (respektíve jej prevládajúca interpretácia). Uchádzač musí v ponuke uviesť celkovú cenu predmetu zákazky vrátane všetkých súvisiacich služieb uvedených v Časti B. Opis predmetu zákazky.

## **Predloženie ceny za predmet zákazky**

### Ak je uchádzač platiteľom dane z pridanej hodnoty (ďalej len „**DPH**“), uvedie navrhovanú celkovú cenu za predmet zákazky, ako aj jednotkové ceny podľa tejto časti v zložení:

* + 1. navrhovaná zmluvná cena bez DPH,
		2. sadzba DPH a výška DPH,
		3. navrhovaná zmluvná cena vrátane DPH.

Hodnotená bude cena s DPH.

### Ak uchádzač z Európskej únie nie je registrovaným platiteľom DPH v Slovenskej republike, uvedie navrhovanú zmluvnú cenu bez DPH. Na skutočnosť, že nie je platiteľom DPH upozorní.

### Ak ponuku predloží uchádzač z tretieho štátu, ktorý sa nenachádza na území Európskej únie a nie je registrovaným platiteľom DPH v Slovenskej republike a vzťahuje sa na neho iný daňový režim,  zmluvnú cenu uvedie v súlade s týmto režimom, vrátane uvedenia osoby povinnej zaplatiť DPH a referencie na príslušnú právnu úpravu (napríklad medzinárodná zmluva a národný vykonávací predpis).

### Uchádzač musí predložiť ponuku na celý požadovaný rozsah predmetu zákazky. **ČASŤ D. Podmienky účasti uchádzačov**

## **Osobné postavenie**

### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladajú verejnému obstarávateľovi uchádzači podľa § 55 ods. 1 ZVO v čase a spôsobom určeným verejným obstarávateľom.

### Tejto verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

### Spôsob preukázania splnenia podmienok podľa § 32 ods. 1 ZVO:

#### Uchádzač zapísaný v zozname hospodárskych subjektov (ďalej len „ZHS“) podľa § 152 ZVO preukáže splnenie podmienok účasti osobného postavenia informáciou o zapísaní do ZHS alebo predložením platného potvrdenia úradu o zapísaní do ZHS, pričom ak jeho zápis v ZHS neobsahuje všetky doklady potrebné na preukázanie splnenia podmienok účasti v súlade s ustanovením § 32 ods. 2 ZVO platného v čase vyhlásenia tohto verejného obstarávania, predloží tieto doklady v svojej ponuke.

#### Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3.2 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

##

## **Ekonomické a finančné postavenie**

### Splnenie podmienok účasti týkajúcich sa ekonomického a finančného postavenia možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladajú verejnému obstarávateľovi uchádzači podľa § 55 ods. 1 ZVO v čase a spôsobom určeným verejným obstarávateľom. Verejný obstarávateľ obmedzuje v súvislosti Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

#### V súlade s ustanovením § 33 ods. 1 písm. a) ZVO: Vyjadrenie banky alebo pobočky zahraničnej banky.

Minimálna požadovaná úroveň štandardu:

Vyjadrením banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich z úverových vzťahov.

Splnenie vyššie uvedeného uchádzač preukáže predložením vyjadrenia banky a/alebo pobočky zahraničnej banky (bánk, ak má uchádzač otvorené účty vo viacerých bankách a/alebo pobočiek zahraničných bánk, ak má uchádzač otvorené účty vo viacerých pobočkách zahraničných bánk), že uchádzač nie je v nepovolenom debete, a že si plní voči banke a/alebo pobočke zahraničnej banke (bankám a/alebo pobočkám zahraničných bánk) všetky záväzky, ktoré vyplývajú zo zriadenia účtu, prípadne z plnenia si záväzkov vyplývajúcich z úverových vzťahov a to za predchádzajúce tri mesiace až ku dňu vystavenia vyjadrenia banky a/alebo pobočky zahraničnej banky resp. len za tie mesiace, za ktoré je dostupné v závislosti od vzniku alebo začatia prevádzkovania činnosti. Každé vyjadrenie musí byť aktuálne a vydané bankou alebo pobočkou zahraničnej banky a nie staršie ako 3 mesiace odo dňa predloženia ponuky (t.j. doručenia ponuky obstarávateľskej organizácii). K vyjadreniu banky a/alebo pobočky zahraničnej banky verejný obstarávateľ vyžaduje predloženie čestného vyhlásenia uchádzača, že má otvorené účty len v bankách a/alebo pobočkách zahraničných bánk, od ktorých predložil vyjadrenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Upozorňujeme uchádzača, že výpis z účtu sa nepovažuje za vyjadrenie banky a/alebo pobočky zahraničnej banky. Vyjadrenie banky a/alebo pobočky zahraničnej banky musí byť predložené ako originál alebo overená kópia. Ak uchádzač nedokáže z objektívnych dôvodov preukázať svoje finančné a ekonomické postavenie niektorým z určených dokladov v tejto požiadavke, verejný obstarávateľ môže uznať aj iný doklad, ktorým uchádzač preukáže svoje finančné a ekonomické postavenie.

Odôvodnenie potreby a primeranosti podmienky podľa § 38 ods. 5 ZVO:

V tejto požiadavke obstarávateľskej organizácie nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania finančnej spoľahlivosti uchádzača, t. j., že uchádzač je aj po finančnej stránke spoľahlivým partnerom.

#### V súlade s ustanovením § 33 ods. 1 písm. c) ZVO: súvahy alebo výkazu o majetku a záväzkoch alebo údajov z nich

Minimálna požadovaná úroveň štandardu:

Súvahou, ktorou uchádzač - právnická osoba alebo fyzická osoba účtujúca v podvojnom účtovníctve preukáže kladnú hodnotu vlastného imania alebo výkazom o majetku a záväzkoch, ktorým uchádzač – fyzická osoba preukáže kladný rozdiel medzi jeho majetkom a jeho záväzkami.

Splnenie vyššie uvedeného uchádzač - právnická osoba alebo fyzická osoba účtujúca v podvojnom účtovníctve preukáže predložením ostatnej súvahy, resp. k príslušnému mesiacu v ostatnom roku (podľa ukončenia ostatného hospodárskeho roka), overenej príslušným daňovým úradom, audítorom alebo iným príslušným orgánom; uchádzač – fyzická osoba preukáže predložením ostatného výkazu o majetku a záväzkoch, resp. k príslušnému mesiacu v ostatnom roku (podľa ukončenia ostatného hospodárskeho roka), overeného príslušným daňovým úradom, audítorom alebo iným príslušným orgánom.

Ak uchádzač eviduje súvahu alebo výkaz o majetku a záväzkoch na oficiálnom internetovom sídle štátneho orgánu SR (napr. Register účtovných závierok Ministerstva financií Slovenskej republiky), nemusí predkladať overenú súvahu alebo overený výkaz o majetku a záväzkoch, ale odkáže na tento dokument vhodným spôsobom, napr. hypertextovou linkou a predloží o tejto skutočnosti čestné vyhlásenie. Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Pre vyvrátenie akýchkoľvek pochybností, uchádzač v čestnom vyhlásení uvedie, či je čestné vyhlásenie podpísané uchádzačom, alebo jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch a to tak, že k právnemu úkonu vykonanému v písomnej forme pripojí k svojmu menu svoj podpis a hodnoverne preukáže, že je oprávnený konať v mene uchádzača v záväzkových vzťahoch.

ODÔVODNENIE PRIMERANOSTI A POTREBY PODMIENKY ÚČASTI:

V tejto požiadavke obstarávateľskej organizácie nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania ekonomickej spoľahlivosti uchádzača, t. j., že uchádzačovi nehrozí úpadok, má dostatočný majetok na zabezpečenie financovania predmetu obstarávania alebo je schopný získať externé finančné zdroje (napr. z banky) na dodávku predmetu zákazky, ktorý nebude hradený v plnej výške finančnými preddavkami a musí preto preukázať svoju schopnosť pokryť finančné náklady spojené s plnením predmetu zákazky.

#### V súlade s ustanovením § 33 ods. 1 písm. d) ZVO: Prehľad o celkovo dosiahnutom obrate za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardu:

Celkový obrat dosiahnutý v požadovanom období musel byť najmenej 6 000 000,- EUR bez DPH (slovom šesť miliónov eur).

Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží, (i) ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo (ii) ak ide o osobu, ktorá vedie jednoduché účtovníctvo predloží z účtovnej závierky overené kópie výkazov príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača. V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu. Celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača.

V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné tri ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti.

Odôvodnenie potreby a primeranosti podmienky podľa § 38 ods. 5 ZVO:

Stanovená podmienka vyplýva z potreby overiť a preukázať, či mal uchádzač v priebehu posledných rokov dostatočný obrat. Výška obratu poskytuje verejnému obstarávateľovi primeranú záruku, že uchádzač bude schopný plniť predmet verejného obstarávania. Podmienka účasti je potrebná a primeraná vo vzťahu k predmetu zákazky vzhľadom na rozsah predmetu zákazky, predpokladanú hodnotu zákazky a dĺžku trvania tejto zákazky.

### Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) ZVO a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO.

## **Technická a odborná spôsobilosť**

### Splnenie podmienok týkajúcich sa účasti technickej alebo odbornej spôsobilosti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladajú obstarávateľovi záujemcovia podľa § 55 ods. 1 ZVO v čase a spôsobom určeným verejným obstarávateľom. Verejný obstarávateľ obmedzuje v súvislosti Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázania svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

#### V súlade s ustanovením § 34 ods. 1 písm. a) ZVO: Zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona,

Minimálna požadovaná úroveň štandardu:

Požaduje sa, aby uchádzač v rámci tohto zoznamu preukázal

a) poskytnutie služieb, ktorých predmetom bolo krajinnoekologické hodnotenie zložiek životného prostredia v celkovom kumulatívnom minimálnom rozsahu 1 500 000,- € bez DPH;

#### b) poskytnutie služieb na dodanie integrovaného informačného systému, pričom každá z takýchto služieb musí súčasne zahŕňať vypracovanie analýzy, vypracovanie návrhu riešenia, vytvorenie a implementáciu riešenia, testovanie a nasadenie do produkčnej prevádzky v celkovom minimálnom kumulatívnom rozsahu 3 000 000,- € bez DPH;

####

#### Odôvodnenie potreby a primeranosti podmienky podľa § 38 ods. 5 ZVO:

#### Podmienka účasti je stanovená primerane k predmetu zákazky a jej potreba sleduje cieľ nájsť uchádzača, ktorý má dostatočné skúsenosti s poskytovaním služieb porovnateľného rozsahu ako je predmet zákazky.

#### V súlade s ustanovením § 34 ods. 1 písm. d) ZVO: Opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality

Minimálna požadovaná úroveň štandardu:

Uchádzač predloží:

a) certifikát o zavedení systému manažérstva kvality v zmysle požiadaviek **normy ISO 9001** a **ISO 20000-1** vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

#### b) potvrdenie o odbornej spôsobilosti uchádzača v odbore spracovania RÚSES a MÚSES na základe § 55 zákona č. 543/2002 Z.z. o ochrane prírody a krajiny v znení neskorších predpisov, resp. podľa obdobného / ekvivalentného právneho predpisu v krajine sídla uchádzača/ vydaný nezávislou inštitúciou, pričom verejný obstarávateľ uzná ako rovnocenné potvrdenie vydané príslušnými orgánmi členských štátov Európskej únie.

Odôvodnenie potreby a primeranosti podmienky podľa § 38 ods. 5 ZVO:

#### Podmienka účasti je stanovená primerane k predmetu zákazky a jej potreba sleduje cieľ nájsť uchádzača s vysokým predpokladom vysokej kvality plnenia v poskytovaní služieb, ktoré sú predmetom zákazky.

#### V súlade s ustanovením § 34 ods. 1 písm. h) ZVO: Uvedením opatrení environmentálneho manažérstva, ktoré uchádzač použije pri plnení zmluvy alebo koncesnej zmluvy v súlade s § 36 zákona o verejnom obstarávaní

Minimálna požadovaná úroveň štandardu:

#### Uchádzač predloží certifikát o zavedení systému environmentálneho manažérstva v zmysle požiadaviek normy ISO 14001 vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach o zavedení systému environmentálneho manažérstva predložené uchádzačom, ktorými preukáže, že ním navrhované opatrenia o zavedení systému environmentálneho manažérstva sú v súlade s požadovanými normami systému environmentálneho manažérstva.

#### Odôvodnenie potreby a primeranosti podmienky podľa § 38 ods. 5 ZVO:

#### V tejto požiadavke obstarávateľskej organizácie nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania technickej a odbornej spôsobilosti a spoľahlivosti uchádzača.

#### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň štandardu:

Uchádzač musí preukázať svoju odbornú spôsobilosť na uskutočňovanie predmetu zákazky potvrdením, že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na experta uchádzač preukáže:

1. predložením profesijného životopisu, s minimálnym obsahom:

\* meno a priezvisko experta,

\* dosiahnuté vzdelanie,

\* súčasná pracovná pozícia,

\* kvalifikácia vzťahujúca sa k predmetu zákazky,

\* prehľad profesijnej praxe vzťahujúcej sa k požadovanej činnosti experta,

\* vlastnoručný podpis experta.

1. predložením dokladu o odbornej spôsobilosti v origináli alebo overenej kópii alebo v kópii s originálom odtlačku pečiatky a originálom podpisu odborne spôsobilej osoby (experta), ktorá bude uchádzačovi k dispozícii na plnenie predmetu zákazky

Uchádzač vyššie uvedeným spôsobom preukáže splnenie nasledujúcich minimálnych požiadaviek na experta:

##### Odborník č. 1 - minimálne jeden (1) odborník – projektový manažér

##### Minimálne požiadavky:

##### - Minimálne 5 rokov praxe v riadení projektov.

##### - Musel v predchádzajúcich piatich rokoch vykonávať projektové riadenie (na úrovni riadenia projektu) min. jedného projektu týkajúceho vývoja a implementácie informačného systému, kde pri riadení projektu bola použitá metodika podľa PRINCE 2 alebo ekvivalentnej metodiky riadenia projektov.

##### - Musí byť držiteľom platného certifikátu PRINCE 2 úroveň B alebo ekvivalentného certifikátu od akreditovanej autority.

##### Odborník č. 2 - minimálne jeden (1) odborník – hlavný garant pre krajinnú ekológiu

##### Minimálne požiadavky:

##### - Minimálne 5 rokov praxe oblasti krajinnoekologického výskumu a tvorby dokumentácie ochrany prírody a krajiny.

##### - Musí preukázať v predchádzajúcich piatich rokoch aktívnu účasť na úrovni riadenia projektu (zodpovedný riešiteľ, projektový manažér, vedúci autorského kolektívu ...) v minimálne 3 projektoch výskumu zložiek životného prostredia alebo ochrany prírody a krajiny.

##### - Aktívna účasť na úrovni autora alebo spoluautora na vypracovaní dokumentácie ochrany prírody a krajiny v zmysle zákona č. 543/2002 Z. z. o ochrane prírody a krajiny v znení neskorších predpisov, resp. podľa ekvivalentného právneho predpisu platného v danom štáte.

##### - Zápis do zoznamu odborne spôsobilých osôb v zmysle § 55 zákona č. 543/2002 Z. z. o ochrane prírody a krajiny v znení neskorších predpisov, resp. podľa ekvivalentného právneho predpisu platného v danom štáte, s oprávnením na vyhotovovanie dokumentácií regionálneho a miestneho územného systému ekologickej stability.

##### Odborník č. 3 - minimálne jeden (1) odborník - geoekológ

##### Minimálne požiadavky:

##### - Minimálne 5 rokov praxe v oblasti geoekologického výskumu.

##### - Musí preukázať v predchádzajúcich piatich rokoch aktívnu účasť na úrovni autora alebo spoluautora v minimálne 3 projektoch z oblasti geoekologického výskumu.

##### - Aktívna účasť na úrovni autora alebo spoluautora na min. 3 projektoch zameraných na geoekologickú syntézu.

##### - Zápis do zoznamu odborne spôsobilých osôb v zmysle § 55 zákona č. 543/2002 Z. z. o ochrane prírody a krajiny v znení neskorších predpisov, resp. podľa ekvivalentného právneho predpisu platného v danom štáte, s oprávnením na vyhotovovanie dokumentácií regionálneho a miestneho územného systému ekologickej stability.

##### Odborník č. 4 - minimálne jeden (1) odborník - vedúci GIS špecialista

##### Minimálne požiadavky:

##### - Minimálne 5 rokov odborných skúseností v oblasti riadenia projektov zameraných na GIS technológie.

##### - Musel zodpovedať za návrh a implementáciu GIS riešení v oblasti zložiek životného prostredia.

##### Odborník č. 5 - minimálne jeden (1) odborník - softvérový architekt

##### Minimálne požiadavky:

##### - Minimálne 5 rokov praxe v oblasti návrhu architektúry IS.

##### - Musel v predchádzajúcich piatich rokoch vypracovať návrh architektúry IS.

##### - Musí byť držiteľom platného certifikátu TOGAF alebo ekvivalentného certifikátu od akreditovanej autority.

##### Odborník č. 6 - minimálne jeden (1) odborník – špecialista pre dátovú integráciu

##### Minimálne požiadavky:

##### - Minimálne 5 rokov praxe v oblasti dátovej integrácie.

##### - V predchádzajúcich piatich rokov zodpovedal za realizáciu zákazky, ktorej predmetom bola dátová integrácia rôznych zdrojov dát.

##### Odborník č. 7 - minimálne jeden (1) odborník – databázový špecialista

##### Minimálne požiadavky:

##### - Minimálne 5 rokov praxe v oblasti návrhu a implementácie databázových systémov.

##### - Musel v predchádzajúcich piatich rokov zodpovedať za návrh a implementáciu databázového riešenia.

##### - Musí byť držiteľom platného certifikátu v oblasti implementácie databázových produktov, napr. platný certifikát „Oracle Database Administrator certified professional“ alebo ekvivalentný.

##### Odborník č. 8 - minimálne jeden (1) odborník – expert na priestorové modelovanie

##### Minimálne požiadavky:

##### - Minimálne 5 rokov profesionálnych praktických skúseností v oblasti priestorového modelovania v prostredí GIS.

##### - Aktívna účasť na úrovni riadenia projektu (zodpovedný riešiteľ, projektový manažér, vedúci autorského kolektívu) v projekte z oblasti tvorby modelov priestorovej diferenciácie prírodných javov a procesov.

##### Odborník č. 9 - minimálne jeden (1) odborník – špecialista na podporu IT systémov

##### Minimálne požiadavky:

##### - Minimálne 5 rokov profesionálnych praktických skúseností v oblasti v riadení podpory informačných systémov.

##### - Musel v predchádzajúcich piatich rokoch zodpovedať za poskytovanie prevádzkovej podpory minimálne 3 informačných systémov.

##### - Musí byť držiteľom platného certifikátu ITIL Practitioner alebo ekvivalentného certifikátu od akreditovanej autority.

##### Odôvodnenie primeranosti a potreby podmienky účasti:

##### Požiadavka je určená v súlade so zákonom o verejnom obstarávaní, je primeraná a súvisí s predmetom zákazky. Verejný obstarávateľ si vzhľadom na požadovanú špecifickosť zákazky potrebuje overiť u uchádzačov, že disponujú odborníkmi v oblasti ako je predmet zákazky, ktorý majú odbornú spôsobilosť, minimálne praktické skúsenosti pre odborné plnenie predmetu zákazky. Verejný obstarávateľ považuje stanovené požiadavky za žiaduce a na preukázanie odbornosti a primeranej praxe dôvodné a viažu sa k včasnému, a vysoko odbornému plneniu predmetu zákazky. Pokiaľ je vyžadované aby odborník disponoval skúsenosťami z oblasti výskumu verejný obstarávateľ pod pojmom výskum rozumie nielen akademický výskum ale i iné obdobné výskumné činnosti zamerané na odborné hodnotenie zložiek životného prostredia alebo ochrany prírody a krajiny

### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g) ZVO, uchádzač môže využiť kapacity inej osoby len, ak táto bude reálne poskytovať služby, na ktoré sa kapacity vyžadujú.

# **ČASŤ E. Obchodné podmienky**

## **Podmienky uzavretia zmluvy**

### S úspešným uchádzačom bude uzavretá zmluva o poskytovaní služieb v súlade s ustanoveniami § 269 ods. 2 a nasl. zákona č. 513/1991 Zb., Obchodný zákonník v platnom znení (ďalej tiež len „**Zmluva**“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v Časti B. Opis predmetu zákazky týchto súťažných podkladoch.

### Uchádzač predloží v ponuke vyplnený návrh Zmluvy v súlade s týmito súťažnými podkladmi. Uchádzač je povinný použiť vzor Zmluvy uvedený v bode 2 tejto časti súťažných podkladov. Uchádzač nesmie okrem doplnenia vyznačeného textu**,** akokoľvek meniť vzor zmluvy. Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka zo súťaže vylúčená. Uchádzač bude písomne upovedomený o vylúčení jeho ponuky zo súťaže s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

### Vzhľadom na to, že návrh Zmluvy, ktorý bude vyhodnotený ako úspešný podlieha schváleniu Poskytovateľa NFP, vyhradzuje si verejný obstarávateľ právo požadovať od úspešného uchádzača vykonanie čiastkových obsahových zmien v návrhu Zmluvy. Požadované zmeny nebudú meniť podmienky súťaže a nebudú znamenať porušenie princípov ZVO.

## **Vzor zmluvy**

**ZMLUVA O POSKYTOVANÍ SLUŽIEB** č. [● ]

uzatvorená podľa ustanovenia § 269 ods. 2 a nasl. Obchodného zákonníka,

medzi zmluvnými stranami

**Objednávateľ:**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

IČO: 00 626 031

DIČ: 20 21 12 58 21

IČ DPH: SK 20 21 12 58 21

Bankové spojenie: Štátna pokladnica SR

### IBAN: SK15 8180 0000 0070 0038 9222

###  SWIFTová adresa banky: SPSRSKBA

### Štatutárny orgán/štatutár: RNDr. Richard Müller, PhD., generálny riaditeľ

(ďalej ako „**Objednávateľ**“)

a

**Poskytovateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Bankové spojenie: *[doplní uchádzač]*

IBAN: *[doplní uchádzač]*

SWIFT: *[doplní uchádzač]*

Spoločnosť zapísaná v: Obchodnom registri Okresného súdu *[doplní uchádzač]*, oddiel: *[doplní uchádzač]*,

vložka číslo: *[doplní uchádzač]*

V mene spoločnosti koná: *[doplní uchádzač]*

(ďalej ako „**Poskytovateľ**“)

**PREAMBULA**

1. Dňa *[doplní uchádzač]* bola zo strany Objednávateľa vystupujúceho v právnom postavení verejného obstarávateľa podľa Zákona o verejnom obstarávaní vyhlásená verejná súťaž na obstaranie nadlimitnej zákazky s predmetom zákazky „*Obstaranie súboru podporných služieb a súvisiacich nástrojov pre tvorbu územných systémov ekologickej stability na miestnej úrovni“*, oznámenie o vyhlásení ktorej bolo uverejnené vo Vestníku verejného obstarávania č. *[doplní uchádzač]* pod označením *[doplní uchádzač]* (ďalej aj ako „**Súťaž**“);
2. Ponuka Poskytovateľa predložená do Súťaže bola na základe kritérií Súťaže vyhodnotená ako úspešná a Objednávateľ túto Ponuku Poskytovateľa prijal;
3. Predmet plnenia tejto Zmluvy bude z 85 % financovaný z nenávratného finančného príspevku poskytnutého Objednávateľovi Ministerstvom životného prostredia SR ako riadiacim orgánom pre Operačný program Kvalita životného prostredia pre projekt „Spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry (MÚSES)“ (ďalej aj ako „Projekt“), pričom zvyšná časť predmetu plnenia tejto Zmluvy bude financovaná z vlastných rozpočtových prostriedkov Objednávateľa;

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

## ČLÁNOK 1

### PREDMET ZMLUVY

### Poskytovateľ sa zaväzuje poskytnúť pre Objednávateľa súbor podporných služieb a súvisiacich nástrojov pre tvorbu územných systémov ekologickej stability na miestnej úrovni (ďalej len „Služby“). Bližšia špecifikácia Služieb je uvedená v Prílohe č. 1 tejto Zmluvy.

### Súbor služieb sa bude skladať z nasledovných častí:

### odbornej analýzy a návrhu postupov a algoritmov pre ekologickú optimalizáciu využívania potenciálov územia vrátane ekologických výpočtov;

### vytvorenie analytickej údajovej bázy pre účely tvorby dokumentov MÚSES, ktorá pozostáva z:

### vytvorenia súboru priestorových informácií potenciálnych geoekosystémov a následných výpočtov pre účely tvorby analytickej časti MÚSES pozostávajúceho z vytvorenia podkladovej databázy pre tvorbu potencionálnych geoekosystémov na celom území SR a účelových syntéz a primárnych interpretácií potencionálnych ekosystémov;

### vytvorenia súboru priestorových informácií o biotickom prostredí a následných výpočtov pre účely tvorby analytickej časti MÚSES pozostávajúceho z vytvorenia podkladovej databázy fyziognomicko-ekologických formácií na celom území SR a účelových synstéz, priestorového priemetu a primárnej interpretácie reálnych geoekosystémov;

### vytvorenia analytických nástrojov na podporu rozhodovacích procesov počas vyhotovovania jednotlivých častí dokumentov MÚSES pozostávajúcich z analýzy a návrhu, implementácie, testovania a nasadenia týchto nástrojov;

### modernizácie enviroportálu o progresívnu elektronickú platformu pre tvorbu MÚSESov pozostávajúcej z analýzy a návrhu, implementácie, testovania a nasadenia tejto platformy;

### vyhotovenia 3D objektov návrhovej časti vyhotovených MÚSESov;

### poskytnutia podpory pre dodávané riešenia na základe osobitných objednávok;

### (ďalej spolu len „Služby“)

### Poskytovateľ sa zaväzuje Služby poskytnúť v termínoch a v obsahu a rozsahu stanovených Prílohe č. 1 tejto Zmluvy a v súlade s Harmonogramom a ostatnými dokumentmi vypracovanými podľa čl. 4 tejto Zmluvy.

### Poskytovateľ poskytne Služby na vlastné náklady a nebezpečenstvo pri rešpektovaní všetkých všeobecne záväzných platných právnych predpisov na území Slovenskej republiky.

## ČLÁNOK 2

## Osobitné ustanovenia o Podpore pre dodávané riešenie

### Poskytovateľ sa zaväzuje poskytnúť pre Objednávateľa služby podpory pre dodávané riešenie (ďalej len „Služby Podpory“) na základe osobitných objednávok v rozsahu, obsahu a pre expertné pozície v zmysle bodu 3.5 Prílohy č. 1 tejto Zmluvy.

### Objednávateľa táto Zmluva nezaväzuje objednať od Poskytovateľa žiadne Služby Podpory. Poskytovateľ nie je povinný prijať a plniť objednávku v prípade, ak podmienky jej plnenia nie sú v súlade s podmienkami tejto Zmluvy.

### Množstvo, druh, rozsah objednaných Služieb Podpory bude určený v jednotlivých objednávkach, ktoré budú mať písomnú formu a budú v nich špecifikované všetky podrobnosti Služieb Podpory v súlade s informáciami uvedenými v Prílohe č. 1.

### Zmluvné strany sa dohodli, že Objednávka Objednávateľa musí obsahovať najmä:

### číslo Objednávky Objednávateľa,

### názov a sídlo Objednávateľa, jeho bankové spojenie, IČO, DIČ, IČ DPH,

### špecifikáciu Služieb v zmysle Prílohy č. 1 s uvedením rozsahu požadovaných Služieb Podpory,

### jednotkové ceny objednaných Služieb Podpory v EUR bez DPH a s DPH v členení podľa Prílohy č. 1,

### celková cena za poskytnutie objednaných Služieb Podpory v EUR bez DPH a s DPH,

### lehotu, v ktorej majú byť Služby Podpory poskytnuté,

### dátum vystavenia Objednávky,

### kontaktné údaje osôb (meno, funkcia, tel. číslo, e-mail), ktoré Objednávateľ poveruje preberaním poskytnutej Služby Podpory, vrátane podpísania príslušných preberacích protokolov.

### Objednávateľ sa zaväzuje, že úplnú Objednávku doručí kontaktnej osobe Poskytovateľa.

### Poskytovateľ je povinný potvrdiť prijatie a akceptáciu Objednávky elektronicky najneskôr nasledujúci pracovný deň po dni doručenia Objednávky od Objednávateľa. Potvrdením Objednávky zo strany Poskytovateľa sa tento zaväzuje poskytnúť Objednávateľovi Služby Podpory v súlade s požiadavkami uvedenými v príslušnej Objednávke.

## ČLÁNOK 3

## Čas plnenia

### Poskytovateľ sa zaväzuje, že vypracuje a dodá predmet Zmluvy dojednaný v rozsahu a obsahu bodov 1.2.1 až **Chyba! Nenašiel sa žiaden zdroj odkazov.** v termíne najneskôr do 36 mesiacov od účinnosti tejto Zmluvy. Doba podpory, podľa bodu 1.2.6 pokiaľ táto Zmluva neurčuje niečo iné je 36 mesiacov od nasadenia riešenia podľa bodu 3.3. Prílohy č. 1 tejto Zmluvy.

### Poskytovateľ poskytne jednotlivé Služby uvedené v Prílohe č. 1 tejto Zmluvy podľa harmonogramu (ďalej len „Harmonogram“), ktorého záväzný návrh Poskytovateľ predloží Objednávateľovi do 30 kalendárnych dní od účinnosti tejto Zmluvy. Harmonogram musí byť spracovaný v súlade s Prílohou č. 1 tejto Zmluvy.

### Harmonogram je možné zmeniť na základe odôvodnenej písomnej žiadosti ktorejkoľvek zmluvnej strany.

## ČLÁNOK 4

## Povinnosti poskytovateľa a spôsob poskytovania služieb

### Spoločne s Harmonogramom podľa článku 3 tejto zmluvy Poskytovateľ predloží projektovému manažérovi Objednávateľa, menovanému v lehote 5 dní od účinnosti tejto Zmluvy, úvodnú správu v súlade s metodikou Prince 2, kde podobne popíše všetky aspekty realizácie predmetu Zmluvy, t. j. etapy, akceptačné kritériá pre jednotlivé plnenia pod.). Počas trvania tejto Zmluvy bude Poskytovateľ súčasne priebežne viesť, dopĺňať a aktualizovať dokumentáciu projektu v súlade s bodom 6.1 Prílohy č. 1.

### Poskytovateľ sa zaväzuje postupovať pri plnení svojich povinností podľa tejto Zmluvy s odbornou starostlivosťou. Poskytovateľ uzatvorením Zmluvy vyhlasuje, že je schopný Služby poskytnúť riadne a včas podľa podmienok Zmluvy a jej príloh.

### Služby budú Poskytovateľom poskytnuté výlučne v súlade so Zmluvou, jej prílohami a ňou predpokladanými dokumentmi, resp. pokynmi Objednávateľa. Poskytovateľ je pri plnení povinností podľa tejto Zmluvy viazaný podkladmi poskytnutými mu zo strany Objednávateľa a pokynmi Objednávateľa, ktoré nie sú v rozpore s ustanoveniami tejto Zmluvy, príslušnými právnymi predpismi a ani nerozširujú rozsah Služieb. Poskytovateľom poskytnuté Služby budú v súlade s:

### aktuálne platnými právnymi predpismi Slovenskej republiky, ktoré sa vzťahujú na poskytované Služby a,

### metodickými pokynmi a ostatnými pravidlami v zmysle Prílohy č. 1 tejto Zmluvy.

### Poskytovateľ je povinný bez zbytočného odkladu upozorniť Objednávateľa na nevhodnú povahu pokynov a/alebo podkladov daných mu Objednávateľom, ak mohol túto nevhodnosť zistiť pri vynaložení odbornej starostlivosti a je povinný postupovať podľa takýchto nevhodných pokynov a/alebo podkladov Objednávateľa len, ak Objednávateľ napriek upozorneniu zo strany Poskytovateľa na nevhodných pokynoch a/alebo podkladoch písomne trvá.

### Ak nevhodné pokyny a/alebo podklady dané Objednávateľom prekážajú v riadnom plnení povinností Poskytovateľa podľa tejto Zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy s použitím jeho podkladov a pokynov.

### Ak v tejto Zmluve nie je uvedené inak, Poskytovateľ je povinný písomne informovať Objednávateľa do 5 pracovných dní od obdržania jeho žiadosti o postupe plnenia povinností podľa tejto Zmluvy zo strany Poskytovateľa, najviac však jedenkrát za kalendárny štvrťrok v priebehu poskytovania Služieb.

### Poskytovateľ je povinný informovať Objednávateľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Objednávateľa v súvislosti s touto Zmluvou a/alebo o dôvodoch, ktoré Poskytovateľovi bránia riadne a včas splniť svoje povinnosti podľa tejto Zmluvy, a to do 48 hodín odkedy sa ich Poskytovateľ dozvedel.

### Poskytovateľ je povinný po ukončení tejto Zmluvy odovzdať bez zbytočného odkladu Objednávateľovi všetky podklady, ktoré od neho prevzal pri plnení tejto Zmluvy.

### Ak sa budú na strane Poskytovateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Poskytovateľ [........], IČO: [.......]. Vedúci Poskytovateľ podľa predchádzajúcej vety je oprávnený menovať projektového manažéra Poskytovateľa, vykonávať fakturáciu ceny v mene Poskytovateľov, a tiež je za Poskytovateľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

## ČLÁNOK 5

## Akceptačné konanie, zodpovednosť za vady a náhrada škoda

### Odovzdanie a prevzatie jednotlivých plnení zo strany Poskytovateľa podľa tejto Zmluvy sa uskutoční na základe akceptačného protokolu, ktorý podpíšu zástupcovia obidvoch Zmluvných strán (ďalej len „Akceptačný protokol“) a to na základe akceptačných kritérií navrhnutých v Harmonograme.

### Objednávateľ si vyhradzuje právo preberať poskytované Služby po častiach.

### Zmluvné strany sú oprávnené dohodnúť v Harmonograme odchylný režim preberania Služieb.

### Akceptačný protokol pre danú časť Služieb bude podpísaný za predpokladu, že bude Objednávateľom potvrdené riadne vykonanie príslušného plnenia.

### Za vady poskytnutých Služieb sa považuje najmä oneskorené vykonanie Služieb v rozpore s touto Zmluvou.

### V prípade, ak plnenie poskytnutej Služby nespĺňa požiadavky uvedené v tejto Zmluve, Objednávateľ doručí do 30 pracovných dní Poskytovateľovi správu, v ktorej uvedie a popíše všetky identifikované vady.

### Poskytovateľ sa zaväzuje bezodkladne odstrániť vytknuté vady do 15 dní odo dňa doručenia správy podľa bodu 5.6 tohto článku Zmluvy.

### Tento proces sa bude opakovať, pokiaľ nebudú splnené všetky požiadavky uvedené v tejto Zmluve alebo v správe podľa bodu 5.6 tohto článku Zmluvy.

### Poskytovateľ poskytne na predmet plnenia, tam kde to jeho povaha pripúšťa záruku v trvaní 12 mesiacov odo dňa prevzatia predmetu zmluvy.

### Poskytovateľ zodpovedá Objednávateľovi za škodu, ktorú mu spôsobil v súvislosti s vykonaním Služieb podľa Zmluvy ako aj plnením svojich subdodávateľov.

### V prípade porušenia ktorejkoľvek povinnosti uvedenej v tejto Zmluve nahradí Poskytovateľ Objednávateľovi podľa § 373 a nasl. Obchodného zákonníka akúkoľvek a všetku škodu, ktorá mu nedodržaním alebo porušením povinností vznikla.

## Článok 6

## Osobitné povinnosti objednávateľa

### Objednávateľ sa zaväzuje:

### bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre plnenie tejto Zmluvy;

### bez zbytočného odkladu poskytnúť Poskytovateľovi všetku súčinnosť potrebnú na uskutočnenie predmetu tejto Zmluvy, a to v rozsahu uvedenom v prílohe č. 1 tejto Zmluvy;

### odovzdať Poskytovateľovi všetky dokumenty a informácie, ktoré sú potrebné pre plnenie podľa tejto Zmluvy, pokiaľ z povahy týchto dokumentov/informácií nevyplýva, že ich má obstarať Poskytovateľ;

### doručiť Poskytovateľovi včas všetky pokyny súvisiace s plnením Služieb, tak aby Poskytovateľovi umožnil včasné a riadne poskytnutie Služieb;

### informovať Poskytovateľa o vzniknutých škodách, ktorých spôsobenie sa pripisuje zamestnancom Poskytovateľa a ostatným osobám plniacim jeho úlohy podľa tejto Zmluvy, a to bez zbytočného odkladu po ich zistení.

## Článok 7

## Cena predmetu zmluvy a platobné podmienky

### Cena za Služby je stanovená dohodou zmluvných strán a je v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších právnych predpisov.

### Cena za Služby 1.2 bola zmluvnými stranami dohodnutá vo výške [........] Eur bez DPH (slovom [........] eur bez DPH); teda [........] Eur vrátane DPH (slovom [........] eur vrátane DPH)[*doplní úspešný uchádzač pri podpise Zmluvy*]. Štruktúrovaný rozpočet, ktorý tvorí Prílohu č. 2 tejto Zmluvy je pre Zmluvné strany záväzný. Cena za Služby 1.2.6 sa vypočíta ako násobok jednotkovej ceny za človekodeň uvedenej v Prílohe č. 2 a počtu objednaných človekodní zadefinovaných v rámci čiastkovej objednávky. Maximálna cena za služby 1.2.6 počas trvania tejto Zmluvy bola stanovená na výške [........] Eur bez DPH (slovom [........] eur bez DPH); teda [........] Eur vrátane DPH (slovom [........] eur vrátane DPH) [*doplní úspešný uchádzač pri podpise Zmluvy*].

### V cene dohodnutej v bode 7.2 tohto článku sú zahrnuté všetky náklady Poskytovateľa. Cena Služieb je stanovená ako cena konečná a nemenná, platí a kryje kvalitatívne, dodacie a platobné podmienky podľa tejto Zmluvy.

### Dohodnutú cenu časti Služieb uvedenú v Prílohe č. 2 tejto Zmluvy uhradí Objednávateľ Poskytovateľovi po odovzdaní a prevzatí časti Služieb, a to na základe faktúry vystavenej Poskytovateľom. Súčasťou faktúry bude Akceptačný protokol alebo Akceptačné protokoly za časť/časti Služieb, ktorá/ktoré bude/budú fakturovaná/fakturované.

### Objednávateľ je povinný uhradiť faktúru Poskytovateľa v lehote splatnosti do 60 kalendárnych dní odo dňa jej doručenia Objednávateľovi. Poskytovateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.

### Faktúra musí obsahovať všetky náležitosti stanovené podľa zákona č. 222/2004 Z. z. o dani z pridanej hodnoty v znení neskorších predpisov, vrátane označenia čísla Zmluvy.

### V prípade, že faktúra vystavená Poskytovateľom nebude spĺňať požiadavky podľa tejto Zmluvy, Objednávateľ je oprávnený vrátiť faktúru bez jej zaplatenia Poskytovateľovi na prepracovanie. Počas doby prepracovávania faktúry Poskytovateľom, nie je Objednávateľ v omeškaní s úhradou príslušnej faktúry, ktorej lehota splatnosti prestáva plynúť. Nová lehota splatnosti začne plynúť až dňom doručenia opravenej (novej) faktúry, ktorá spĺňa požiadavky stanovené touto Zmluvou a zákonom č. 222/2004 Z. z. o dani z pridanej hodnoty v znení neskorších zákonov.

## Článok 8

## Osobitné ustanovenia

### Poskytovateľ sa zaväzuje voči Objednávateľovi, že všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe odovzdané, poskytnuté, sprístupnené alebo akýmkoľvek iným spôsobom ňou získané od Objednávateľa alebo jeho subdodávateľov alebo spolupracujúcich tretích strán počas platnosti tejto Zmluvy (ďalej len „Dôverné informácie“) bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na úspešnú realizáciu spolupráce Zmluvných strán, nevyužije ich vo svoj vlastný prospech ani v prospech akejkoľvek tretej osoby ani ich nebude používať v rozpore s účelom tejto Zmluvy a ani žiadne z Dôverných informácií neodovzdá ani neposkytne inej fyzickej ani právnickej osobe, a to počas aj po ukončení spolupráce Zmluvných strán, a že okamžite po ukončení týchto prác a činností vymaže, zničí, prípadne spraví nepoužiteľnými všetky Dôverné informácie.

### Poskytovateľ sa zaväzuje voči Objednávateľovi, že zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb.

### Poskytovateľ sa zaväzuje voči Objednávateľovi, že s Dôvernými informáciami bude nakladať ako s predmetom obchodného tajomstva podľa § 17 a nasl. Obchodného zákonníka, nakoľko bol Objednávateľom oboznámený s tým, že Dôverné informácie majú pre Objednávateľa materiálnu hodnotu, nie sú bežne v obchodných kruhoch dostupné, je záujmom Objednávateľa, aby tieto boli utajené a Objednávateľ utajenie zabezpečuje; Zmluvné strany sú oprávnené poskytnúť Dôverné informácie i) kompetentnému súdnemu alebo inému príslušnému orgánu, v súvislosti s akýmkoľvek súdnym konaním, ktoré vzniklo a je vedené v súvislosti s touto Zmluvou medzi Zmluvnými stranami, ii) ak je ich poskytnutie požadované kompetentným súdom, iii) v súlade so zákonom, podľa ktorého je Zmluvná strana povinná takto konať, iv) vládnemu, bankovému, daňovému alebo inému kontrolnému orgánu, ktorý je oprávnený a kompetentný ich vyžadovať na základe a v medziach zákona. Ochrana sa taktiež nevzťahuje na informácie, ktoré sú verejne známe a dostupné, ako aj na informácie, ktoré sú Poskytovateľovi známe inak.

### Poskytovateľ berie na vedomie a súhlasí s oprávnením Objednávateľa a oprávnených orgánov v zmysle právnych predpisov SR a EÚ vykonávať kontrolu u Poskytovateľa, umožniť vstup do kontrolovaných objektov oprávnenej osobe Objednávateľa a ostatným oprávneným orgánom kontroly a auditu zo strany poskytovateľa finančných prostriedkov EÚ (RO, SO), poskytnúť vyžiadanú dokumentáciu od Poskytovateľa, zabezpečiť prítomnosť oprávnených osôb zo strany Poskytovateľa, prijatie nápravných opatrení a definovanie termínov na odstránenie zistených nedostatkov.

### Zmluvné strany vyhlasujú, že pokiaľ príslušné právne predpisy neustanovia inak, výsledky činnosti Poskytovateľa podľa tejto Zmluvy nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Poskytovateľa podľa tejto Zmluvy (vrátane jeho zamestnancov, subdodávateľov, iných osôb alebo akýchkoľvek tretích osôb, ktoré na plnenie tejto Zmluvy použil) bude chránený ako autorské dielo, momentom vystavenia Akceptačného protokolu Poskytovateľ bezodplatne poskytuje Objednávateľovi v neobmedzenom rozsahu súhlas na akékoľvek všeobecne záväznými právnymi predpismi vymedzené dovolené použitie tohto autorského diela po dobu trvania autorských práv (ďalej len „Autorská licencia“). Odplata za poskytnutie Autorskej licencie bude zahrnutá v odplate za Služby. Objednávateľ v rozsahu Autorskej licencie je oprávnený udeliť tretím osobám sublicenciu, ako aj postúpiť ich na tretiu osobu. Za nároky tretích osôb z dôvodu prevodu licenčných práv na Objednávateľa zodpovedá Poskytovateľ.

### Poskytovateľ sa zaväzuje strpieť výkon kontroly/auditu/overovania súvisiaceho s dodávaním tovaru, služieb alebo prác, ktoré sú predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a poskytovateľom nenávratného finančného príspevku oprávnenými osobami a poskytnúť im všetku potrebnú účinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (Objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č. 108/2006 o čas trvania týchto skutočností. Oprávnené osoby na výkon kontroly/auditu/overovania na mieste sú najmä: a) Poskytovateľ NFP a ním poverené osoby b) Najvyšší kontrolný orgán SR, príslušná Správa finančnej kontroly, Certifikačný orgán a nimi poverené osoby c) Orgán auditu, jeho spolupracujúce orgány a nimi poverené osoby, d) Splnomocnení zástupcovia Európskej Komisie a Európskeho dvora audítorov, e) Osoby prizvané orgánmi uvedenými v písmene a), až d), v súlade s príslušnými právnymi predpismi SR a ES.

### Poskytovateľ a Objednávateľ sa dohodli, že poskytovanie služieb v rámci predmetu zmluvy bude riadené v zmysle metodiky PRINCE2.

## Článok 9

## Komunikácia

### Ak nie je v Zmluve dohodnuté inak, akékoľvek oznámenie alebo iná korešpondencia musí byť doručená druhej Zmluvnej strane v písomnej forme, a to poštou, kuriérskou službou, faxom, emailom alebo zaslaná osobne na korešpondenčné adresy Zmluvných strán, ktoré si Zmluvné strany oznámia písomne alebo emailom do 7 kalendárnych dní odo dňa účinnosti tejto Zmluvy.

### Prípadnú zmenu kontaktných údajov sú Zmluvné strany povinné bezodkladne, najneskôr do 3 pracovných dní, oznámiť písomne alebo emailom druhej Zmluvnej strane.

### Jazyk komunikácie medzi Objednávateľom a Poskytovateľom je slovenský jazyk.

## ČLÁNOK 10

## SUBDODÁVATELIA A ODBORNÍCI

### Ak má Poskytovateľ v úmysle zadať vykonanie časti Služieb ďalším čiastkovým osobám (ďalej len „subdodávateľ“), a to buď v celom rozsahu alebo čiastočne, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie.

### V prílohe č. 3 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

### Poskytovateľ je povinný Objednávateľovi oznámiť akúkoľvek zmenu subdodávateľov, s výnimkou už uvedených subdodávateľov, uvedených v Prílohe č. 3 tejto Zmluvy a to bezodkladne.

### V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi podľa bodu 11.2 tohto článku Zmluvy a o predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

### Poskytovateľ i každý subdodávateľ, ktorému táto skutočnosť vyplýva z príslušných právnych predpisov, je povinný byť zapísaný do Registra partnerov verejného sektora.

### Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

### Poskytovateľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom Odborníkov, t.j. osôb prostredníctvom ktorých preukazoval splnenie podmienok účasti technickej spôsobilosti vo verejnom obstarávaní, ktorého výsledkom je táto Zmluva, a ktorých za týmto účelom identifikoval vo svojej ponuke. Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 4 tejto Zmluvy.

### V prípade, ak chce Poskytovateľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Poskytovateľ preukazuje rovnako ako vo verejnom obstarávaní, ktorého výsledkom je táto Zmluva.

### Pre vylúčenie pochybností sa Zmluvné strany dohodli, že pre nahradenie Odborníkov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu Po zmene Odborníka Zmluvné strany aktualizujú Prílohu č. 4 o údaje o novom Odborníkovi.

## Článok 11

## Sankcie

### Zmluvné strany sa dohodli, že v prípade omeškania Poskytovateľa s odovzdaním časti Služieb podľa Harmonogramu vzniká Objednávateľovi právo uplatniť si voči Poskytovateľovi zmluvnú pokutu vo výške 0,05 % z ceny časti Služieb uvedenej v Prílohe č. 2 tejto Zmluvy za každý začatý deň omeškania s odovzdaním časti Služieb.

### Celková výška zmluvných pokút udelených na základe tejto zmluvy nesmie presiahnuť 10% celkového plnenia v zmysle tejto Zmluvy.

### Objednávateľ má právo sumu vyúčtovanej zmluvnej pokuty započítať voči ktorejkoľvek faktúre Poskytovateľa.

### Vznikom povinnosti hradiť zmluvnú pokutu ani jej faktickým zaplatením nie je dotknutý nárok druhej strany na náhradu škody a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

### V prípade omeškania Objednávateľa so zaplatením faktúry Poskytovateľa o viac ako 60 kalendárnych dní je Poskytovateľ oprávnený od Objednávateľa požadovať až do zaplatenia úrok z omeškania z dlžnej čiastky v zmysle platných všeobecne záväzných právnych predpisov.

## Článok 12

## Trvanie a ukončenie zmluvy

### Zmluva zaniká splnením predmetu Zmluvy, ak táto Zmluva neustanovuje inak.

### Táto Zmluva môže byť skončená písomnou dohodou Zmluvných strán alebo odstúpením zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov, ktoré stanovuje zákon (najmä § 19 zákona o verejnom obstarávaní) alebo táto Zmluva.

### Objednávateľ je oprávnený odstúpiť od Zmluvy pre podstatné porušenie Zmluvy najmä v prípade, že:

### Poskytovateľ je z dôvodov výlučne na jeho strane v omeškaní s poskytnutím Služieb alebo ich jednotlivej časti podľa schváleného Harmonogramu o viac ako 60 kalendárnych dní po písomnom upozornení zo strany Poskytovateľa.

### Služby alebo ich jednotlivá časť nebude z dôvodov výlučne na strane Poskytovateľa vykonaná riadne a Poskytovateľ neodstráni vady spôsobom a v lehotách dohodnutých v tejto Zmluve.

### Objednávateľ je oprávnený odstúpiť od Zmluvy aj v prípade, že riadiaci orgán alebo iný oprávnený orgán pozastaví čerpanie finančných prostriedkov na realizáciu Služieb alebo ak dôjde ku skončeniu alebo zániku Zmluvy o poskytnutí NFP, uzavretej medzi Objednávateľom a Poskytovateľom NFP, a to bez ohľadu na právny titul skončenia alebo zániku Zmluvy o poskytnutí NFP.

### V prípadoch stanovených § 19 Zákona o verejnom obstarávaní.

### Poskytovateľ je oprávnený odstúpiť od Zmluvy v prípade, že Objednávateľ je v omeškaní s platením svojich peňažných záväzkov a toto omeškanie trvá po dobu dlhšiu než 60 kalendárnych dní po písomnom upozornení zo strany Poskytovateľa.

### Pri nepodstatnom porušení tejto Zmluvy môže druhá Zmluvná strana odstúpiť od tejto Zmluvy, ak k odstráneniu porušenia nedôjde ani v primeranej lehote na plnenie, poskytnutej v písomnom upozornení na porušenie povinnosti a jeho následky, v trvaní najmenej 60 kalendárnych dní.

### Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov.

### Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Poskytovateľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.

### Odstúpenie od Zmluvy je považované za doručené druhej Zmluvnej strane prevzatím alebo odmietnutím prevzatia zásielky. Ak ju nemožno druhej Zmluvnej strane doručiť na adresu uvedenú v Zmluve, alebo na korešpondenčnú adresu oznámenú Zmluvnej strane, považuje sa listina o odstúpení za doručenú ku dňu uloženia zásielky na pošte. Účinky odstúpenia od Zmluvy nastanú doručením listiny o odstúpení.

## Článok 13

## Záverečné ustanovenia

### Žiadna zo Zmluvných strán nie je oprávnená postúpiť akékoľvek svoje práva (pohľadávky) alebo povinnosti vyplývajúce z tejto Zmluvy bez predchádzajúceho písomného súhlasu druhej Zmluvnej strany.

### Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka, Autorského zákona a iných všeobecne záväzných právnych predpisov Slovenskej republiky.

### Zmeny a dodatky k tejto Zmluve, vrátane zmien a dodatkov jej príloh, sú platné a účinné len vtedy, ak sú vyhotovené v písomnej forme, podpísané oboma stranami a výslovne sa odvolávajú na túto Zmluvu.

### Uzavretý dodatok musí byť v súlade s platným Zákonom o verejnom obstarávaní a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním. Poskytovateľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 kalendárnych dní odo dňa obdržania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Poskytovateľom, všetky dodatočné výdavky spojené s touto zmenou znáša Poskytovateľ.

### V prípade, že niektoré z ustanovení tejto Zmluvy stratia platnosť, zostávajú ostatné týmto nedotknuté. Neúčinné ustanovenie sa nahradí takým, ktoré zodpovedá alebo bude čo najbližšie pôvodnému zámeru v ekonomickom zmysle.

### Zmluvné strany vyhlasujú, že si túto Zmluvu pred jej podpisom prečítali, jej obsahu porozumeli a na potvrdenie toho, že obsah tejto Zmluvy zodpovedá ich skutočnej a slobodnej vôli, ju vlastnoručne podpísali.

### Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a zákona č. 40/1964 Zb. Občianskeho zákonníka v znení neskorších predpisov a so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).

### Zmluvu je možné meniť a dopĺňať len prostredníctvom číslovaných písomných dodatkov, podpísaných oprávnenými zástupcami Zmluvných strán.

### Táto Zmluva je vyhotovená v šiestich rovnopisoch v slovenskom jazyku, z ktorých Objednávateľ dostane štyri a Poskytovateľ dva rovnopisy.

### Neoddeliteľnou súčasťou tejto Zmluvy sú prílohy:

Príloha č. 1 Opis predmetu zákazky *[bude tvoriť časť Ponuky, ktorú uchádzač predloží v časti ponuky označenej ako „Ostatné“ – vypracovaný podľa časti B. Opis predmet zákazky Súťažných podkladov]*

Príloha č. 2 Rozpočet *[bude tvoriť časť Ponuky, ktorú uchádzač predloží v časti ponuky označenej ako „Kritériá“ – vypracovaný podľa vzoru v časti G CENOVÁ TABUĽKA – POLOŽKOVÝ ROZPOČET (VZOR) Súťažných podkladov]*

Príloha č 3 Zoznam Subdodávateľov *[predloží úspešný uchádzač pri podpise Zmluvy]*

Príloha č. 4 Zoznam Odborníkov *[bude tvoriť časť Ponuky, ktorú uchádzač predloží v časti ponuky označenej ako „Ostatné“ ]*

|  |  |
| --- | --- |
| **Objednávateľ**V Banskej BystriciDňa  | **Poskytovateľ**V *[doplní uchádzač]*Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za **Slovenská agentúra životného prostredia**RNDr. Richard Müller, PhD. generálny riaditeľ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Za *[doplní uchádzač]*,*[doplní uchádzač]* |

# **Časť F. Kritéria hodnotenia ponúk**

## **Kritérium na hodnotenie ponúk**

* 1. Jediným kritériom na hodnotenie ponúk je: najnižšia cena predmetu zákazky vypočítaná a vyjadrená v EUR s DPH podľa Časti C. Spôsob určenia ceny týchto súťažných podkladov.

##

## **Spôsob vyhodnotenia ponúk**

* 1. Poradie ponúk bude určené zostupne od najnižšej po najvyššiu ponúkanú cenu.
	2. Na prvom mieste sa umiestni ponuka uchádzača s najnižšou ponúkanou cenou. Úspešným uchádzačom v súťaži sa stane uchádzač, ktorého ponuka bude obsahovať najnižšiu cenu
	3. Ponúkanú cenu uchádzač predloží v cenovej tabuľke podľa vzoru, ktorý je priložený k časti G. Cenová tabuľka – položkový rozpočet (vzor) týchto súťažných podkladov.

# **Časť G. Cenová tabuľka – položkový rozpočet (vzor)**

Položkový rozpočet vo formáte .xlsx je osobitne zverejnený v systéme JOSEPHINE a v profile verejného obstarávateľa ako samostatná tabuľka – rozpočet požadujeme vyplniť v pôvodných formátoch (.xlsx)

Uchádzač je povinný vyplniť/oceniť všetky položky v nezmenenom poradí.

# **Príloha č.1: Návrh uchádzača na plnenie kritéria (vzor)**

**NÁVRH NA PLNENIE KRITÉRIA**

Predmet zákazky: Obstaranie súboru podporných služieb a súvisiacich nástrojov pre tvorbu územných systémov ekologickej stability na miestnej úrovni

|  |  |
| --- | --- |
| **Obchodné meno a sídlo uchádzača:** | *Doplniť* |
| **Uchádzač je registrovaným platiteľom DPH v SR:** | Áno | nie |
| **Kritérium na vyhodnotenie ponúk:** | Cena predmetu zákazky |

|  |  |  |
| --- | --- | --- |
| **Názov kritéria** | **Merná jednotka**  | **Návrh uchádzača** |
| Najnižšia cena | Celková cena v EUR s DPH | *Doplniť kladné číslo zaokrúhlené na maximálne dve desatinné miesta* |

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pečiatka, meno a podpis uchádzača

# **Príloha č.2: Jednotný európsky dokument (JED) v zmysle § 39 ZVO**

1. Verejný obstarávateľ v profile uverejní ako súčasť dokumentov k zákazke dokument vo formáte .pdf – vyplnenú časť I. Jednotného európskeho dokumentu (JED).
2. JED je potrebné vyplniť prostredníctvom bezplatnej služby Európskej komisie (služba ESPD) poskytujúcej verziu tohto formulára na webovej stránke: https://ec.europa.eu/tools/espd/filter?lang=sk a informácie týkajúce sa postupu a identifikácie verejného obstarávateľa uvedené v dokumente vo formáte .pdf, ktorý verejný obstarávateľ uverejnil v profile verejného obstarávateľa podľa bodu 1. vyššie, do neho sami preniesli/prepísali.
3. Podrobnejšie inštrukcie sú uvedené na web stránke Úradu pre verejné obstarávanie na adrese:

https://www.uvo.gov.sk/jednotny-europsky-dokument-pre-verejne-obstaravanie-602.html.

# **Príloha č.3: Čestné vyhlásenie o neprítomnosti konfliktu záujmov**

*[doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku do verejnej súťaže vyhlásenej verejným obstarávateľom **Slovenská agentúra životného prostredia, Tajovského 28, 975 90 Banská Bystrica (**ďalej len „**verejný obstarávateľ**“) na obstaranie predmetu zákazky **Obstaranie súboru podporných služieb a súvisiacich nástrojov pre tvorbu územných systémov ekologickej stability na miestnej úrovni** (ďalej len „**zákazka**“) oznámením o vyhlásení verejného obstarávania uverejneným vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku],* týmto

**čestne vyhlasujem, že**

v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V *[doplniť miesto]* dňa *[doplniť dátum]*

 –––––––––––––––––––––––––-

 *[doplniť podpis]*